BIRN: Glavni problem pristupu informacijama od javnog značaja je nedodirljivost institucija - spikoalicija.rs\nNaslovna Praksa Domaća praksa BIRN: Glavni problem pristupu informacijama od javnog značaja je nedodirljivost institucija\nZakon o sobodnom pristupu informacijama od javnog značaja jedan od najvažnijih alatki za rad novinara istraživača. Novinari Balkanske istraživačke mreže već godinama koriste ovo pravo i za potrebe sajta spikoalicija.rs iznose svoja iskustva.\nMolim vas da na početku navedete primere dobre prakse sprovođenja Zakona o slobodnom pristupu informacijama od javnog značaja kada su u pitanju istraživački tekstovi BIRN-a. Gde je dostavljanjem podataka došlo do napretka u radu na priči, sačuvan javni interes.\n“Na početku treba naglasiti da iako je bilo slučajeva da su novinari BIRN-a dobili tražena dokumenta na osnovu Zahteva, što je svakako doprinelo radu na priči, javni interes skoro nikada na osnovu objavljenih informacija nije sačuvan.\nKao po pravilu nadležne institucije, pre svega tužilaštvo, ne reaguju i ne pokreću istrage iako su u novinarskim istraživanjima predočeni jasni dokazi zloupotrebe službenog i političkog položaja, kao i korupcije u državnoj administraciji.\nNaprotiv, na slučaju Krušika i uzbunjvača Aleksandra Obradovića videli smo da je tužilaštvo otišlo i korak dalje od indiferentnosti i okretanja glave, pa je postalo i udarna snaga političkog represivnog aparata, tako što je naložilo zatvaranje Obradovića, umesto da ga zaštiti kao uzbunjivača.\nIpak, postoje primeri dobre prakse koji ukazuju koliko je važan Zakon o pristupu informacijama od javnog značaja i koliko je značajan za razvoj transparentnijeg društva.\nNajsvežiji takav primer su dokumenta do kojih je BIRN došao uz pomoć Zahteva i koja pokazuju brojne propuste u protivpožarnoj zaštiti tunela koji prolazi ispod samog centra Beograda, što potencijalno može da ugrozi mnoge živote u prestonici. Naime, zbog radova na projektu Beograd na vodi i izmeštanja transporta kroz tunel od Vukovog spomenika do Autokomande, opasni tereti prolaze kroz tunel i stanice za koje je ustanovljeno da nisu bezbedni za evakuaciju.\nBIRN je na osnovu Zahteva došao do Inspekcijskog zapisnika Ministarstva unutrašnjih poslova, još iz maja 2018. godine, u kome se jasno vidi da ne postoji mogućnost intervencije vatrogasno-spasilačke brigade ukoliko bi se opasni (otrovni, zapaljivi, eksplozivni) teret izlio u tunelu.”\nPomenuli ste Krušik i uzbunjivača Obradovića, navedite još neki primer loše prakse, gde niste uspeli da dođete do potrebnih informacija, a imali ste pravo po Zakonu, a gde je javnost ostala uskraćena i potencijalne posledice.\n“Tekst o posledicama istraživanja Rio Tinta u dolini Jadra je pokazao da lokalni Zavodi za javno zdravlje i Institut Jaroslav Černi nisu dostavili različite analize kvaliteta vode, zemljišta, rude koje su obavili za potrebe komapnije.\nNaše institucije odbijaju da dostave ove podatke uz objašnjenje da su oni poslovna tajna, da ne mogu da ih dostave bez odobrenja kompanije, odnosno da moraju da štite ugovore koje u ovom slučaju imaju sa Rio Savom.\nSa druge strane, naši zakoni predviđaju da zavodi i instituti podležu Zakonu o slobodnom pristupu i da je u javnom interesu da se podaci objave, posebno kada se tiču javnog zdavlja i životne sredine.\nMeđutim, to se u praksi ne sprovodi. Analize koje smo objavili na ovu temu dobili smo od kompanije i izvora, ali ne od naših institucija. Mnoge analize koje je uradio Insitut Jaroslav Černi za potrebe ovog projekta nikada nismo dobili.\nAko se ova praksa ustali, da institucije odbijaju da dostavljaju analize koje naručuju privatne kompanije, to može da bude veliki problem u budućnosti kada kompanije nemaju interes da se podaci objave, kada ti podaci pokazuju da je došlo do zagađenja, odnosno da su određeni parametri višestruko prekoračeni.\nJako je važno da Poverenik za informacije od javnog značaja usvoji načelni stav u ovakvim slučajevima, zato što od momenta kada mi uložimo žalbu, do trenutka kada poverenik žalbu usvoji prođe nekoliko meseci. Čak i da nam institucije dostave analize nakon žalbenog postupka, one više nisu relevantne, a u međuvremnu su urađene nove.”\nJedan važan slučaj nerešen je već godinama. O čemu se radi?\n“Ovaj slučaj je direktno povezan sa slučajem nelegalnog rušenja u Savamali, jednim od prelomnih događaja u novijoj istoriji. Dan danas se ne zna ko je nalogodavac ovog rušenja i kako je moguće da je vrh policije štitio interese maskiranih nasilnika, a ne ugroženih građana.\nSkoro tri godine nadležni odbijaju da BIRN-u dostave rešenje o ozakonjenju poslovno-stambenog objekta u vlasništvu Gorana Stamenkovića, koji je jedini krivično odgovarao zbog rušenja u Savamali. Stamenković je te kobni noći bio šef smene dežurne službe beogradske policije.\nLegalizacija je, navodno, usledila kao protivusluga za Stamenkovićevo preuzimanje krivice na sebe, zato bi otkrivanje ovog dokumenta dalo odgovore na mnoga pitanja, a pre svega ko i kako je zataškavao rušenje u Savamali.”\nNa kojim pričama trenutno rade novinari BIRN-a?\n“Tokovi javnog novca tokom pandemije i vanrednog stanja, kada je Zakon o javnim nabavkama bio suspendovan, mogli bi da se isprate kroz podatke Uprave za trezor pri Ministarstvu finansija. Međutim, Uprava je poslednjih godina svojevoljno odbija da primenjuje Zakon o slobodnom pristupu informacijama od javnog značaja i to je jedan od najvećih problema sa kojim se suočavaju sve istraživačke redakcije.\nMi više ne raspolažemo podacima o uplatama budžetskog novca sa javnih na privatne račune. Pre par godina Uprava za trezor je promenila informacioni sistem za evidentiranje plaćanja, pa se sada navodno u sistemu ne vide pojedinačne tranše uplata i isplata, kako su naveli u jednom od odgovora po zahtevu. Od tada novinari više i ne šalju zahteve Upravi za trezor, a i kada ih pošalju, uglavnom ne dobijaju odgovore.\nŠta bi moglo da se unapredi i novom Zakonu, s obzirom da je u toku izrada istog?\nDebata na temu slobodnog pristupa informacijama od javnog značaja je sama po sebi zastarela. Vlada treba da omogući otvaranje velikih državnih baza podatka kako bi novinari i ekspertska javnost mogli da ih analiziraju i na osnovu tih nalaza prate učinak javnih politika.\nAko je jedan od ključnih ciljeva Vlade digitalizacija, ako se gotovo svakodnevno prave novi informacioni sistemi koji prikupljaju različite podatke o građanima, onda informisanje građana treba da se zasniva upravo na tim podacima, a ne na političkim izjavama.\nVlada bi morala proaktivno da objavljuje informacije, da olakšava pristup informacijama. Nažalost, danas smo svedoci potpuno suprotnog postupka.\nOd 359 zahteva koje su novinari BIRN-a uputili na osnovu zakona o dostupnosti informacija od javnog značaja, manje od polovine je bilo ispunjeno u potpunosti.\nKako je BIRN do sada već upozoravao suštinski problemi ostaće i dalje netaknuti. Nacrtom nije rešen osnovni problem sa kojim su se suočavali građani i novinari – ako organ vlasti, odnosno institucija koja spada u nadležnost ovog zakona, ne želi da dostavi traženu informaciju, ona je neće ni dostaviti, uprkos svim mogućim žalbama, rešenjima i kaznama poverenika.”\nPrethodni tekstPravo na pristup informacijama ugroženo, a najavljene izmene zakona ne rešavaju sve bitne probleme\nSledeći tekstKraj leta


KONTEKST ORGANIZACIJE U FUNKCIJI IMPLEMENTACIJE STRATEGIJE\nFondacija za kulturu kvaliteta i izvrsnost - FQCE i EP ENTEL, organizovali su tribinu na temu: „Kontekst organizacije u funkciji implementacije strategije“.\nOva tribina, kao deo programskih aktivnosti Kluba partnerskih organizacija FQCE, namenjena predstavnicima partnerskih organizacija Fondacije, članovima Stručnog saveta FQCE i gostima po pozivu, održana je 24. maja 2018. godine u Energoprojektu na Novom Beogradu.\nPrisutnima su se, ispred organizatora tribine obratili: Vladimir Trajković, predsednik FQCE i dr Radoslav Raković, rukovodilac Službe IMS EP Entela.\nVladimir Trajković je, u svom uvodnom obraćanju, učesnicima tribine obrazložio izbor teme vezane za kontekst organizacije, s obzirom da je ona bila i ranije zastupljena u modelima poslovne izvrsnosti, a sada zauzima veoma značajno mesto i u novoj verziji standarda ISO 9001:2015. On je naglasio da će, pored uvodnih izlaganja – kao opšteg pristupa, ova tema biti osvetljena i iz ugla implementacije – rada konsultanata u organizacijama, kao i iz ugla ocenjivača sistema menadžmenta.\nDr Radoslav Raković je najpre pozdravio skup i u ime službeno odsutnog Mladena Simovića, direktora EP Entela i predsednika Programskog odbora FQCE. Navodeći razloge za izbor teme za ovu tribinu, koje je već obrazložio V. Trajković, gospodin Raković je najavio svoju prezentaciju, kao konkretni primer konteksta organizacije.\nDr Radoslav Raković, Vladimir Trajković i dr Miloš Jelić, na početku tribine\nNakon kompanijskog filma EP Entela, usledile su prezentacije članova Stručnog saveta FQCE, sa temama:\n- Kontekst organizacije u funkciji implementacije strategije (Dr Miloš Jelić, predsednik Stručnog saveta FQCE);\n- Aspekti implementacije konteksta organizacije (Prof. dr Nikola Vujanović, ekspert – vodeći ocenjivač);\n- Aspekti provere konteksta organizacije (Mr Milan Ivanović, ekspert – vodeći ocenjivač);\n- Uloga i primena konteksta organizacije u EP Entel (Dr Radoslav Raković, rukovodilac Službe IMS).\nDr Miloš Jelić u svom izlaganju, između ostalog, govorio o misiji, razlikama između vizije i strategije, kontekstu organizacije kao urbanističkim uslovima za sistem menadžmenta – kao poslovnom udruženju u kome organizacija posluje. On je komentarisao i novi standrad i naveo tri vrste konteksta: interni, ekstrni i kontekst životne sredine.\nNa kraju svog izlaganja, dr Jelić je postavio provokativno pitanje, pitanje za diskusiju: Da li organizacija ima jedan, ili više konteksta?\nZa diskusiju je postavljeno i pitanje: Koji je pogodniji model poslovne izvrsnosti – opšti, ili nacionalni?\nAspekti primene konteksta organizacije\nGovoreći o primeni konteksta organizacije, prof. dr Nikola Vujanović se osvrnuo na pitanje kvaliteta koje obrađuje najnovija verzija standarda, gde se traži celovita analiza okruženja - uslova u kojima organizacija posluje, za razlikiu od onog tradicionalnog. Za to se mogu primeniti razne tehnike, kao što je na primer SWOT analiza…\nOn je naglasio da, prilikom definisanja uslova u kojima posluje organizacija - konteksta, može doći do oprečnih mišljenja, i pozvao na diskusiju, kojom se mogu dobiti prava rešenja.\nStandard traži, kada se definiše kontekst, da se prate i preispituju te informacije. Prof. Vujanović je naveo razliku između praćenja i preispitivanja: praćenje je zvaničan proces u kome se stalno nešto radi, a preispitivanje je analiziranje nečega u nekom trenutku.\nU zaključku svog izlaganja, prof. Vujanović je rekao da se radi o novom zahtevu u standardu, ali da to za mnoge organizacije nije novina. Sasvim je logično da se definiše sve što utiče na poslovanje: treba identifikovati unutrašnja i spoljašnja pitanja, videti kako će to da se prati i da se meri. Da bi se to uradilo, mora da se razume veza sa poglavljem VI - Planiranje, moraju da se razumeju rizici, ali i da se sagledaju prilike koje bi mogle da se iskoriste i da se sve to poveže.\nProf. dr Nikola Vujanović i mr Milan Ivanović:\nKontekst organizacije iz ugla konsultanta i ocenjivača\nAspekti provere konteksta organizacije\nMr Milan Ivanović je, u okviru svog zadatka na ovoj tribini, pokušao da odgovori na pitanja: kako raditi proveru konteksta organizacije, s jedne strane, sa stanovišta onoga što piše u standardu i onoga što se očekuje da jedan proveravač uradi kako treba, i s druge strane, što se nalazi u realnom životu.\nGospodin Ivanović je najpre komentarisao kontekst organizacije u novom standardu, a zatim je govorio o ulozi proveravača, kroz pitanja i odgovore:\n- Zašto je bitno da proveravač razume kontekst u kome organizacija posluje? To je bitno iz dva razloga. Prvo, proveravač mora da oceni koji je kontekst u kome organizacija posluje. Drugo, šta je strateško usmerenje da bi to mogao realno da razume;\n- Kako proveriti kontekst organizacije? Tu su moguće dve situacije - prva je mogućnost da je organizacija dokumentovala rezultate analize konteksta, znači da imate definisano šta je misija, šta je vizija, SWOT analiza, PESTLE analiza … i praktičnu politiku; Druga mogućnost je da organizacija nije dokumentovala rezultate analize konteksta;\n- Šta proveravač očekuje da čuje i vidi? Prvo, mora da se radi intervju sa top menadžmentom i to ima svoje prednosti i svoje nedostatke. Ako ispred vas stoji ozbiljan menadžment, morate biti potkovani teorijski u tom smislu da uopšte razumete šta vam govore. Drugo, svrha organizacije. Najčešće se dešava da morate da kroz razgovor izvučete šta je stvarna svrha organizacije.\nTo su samo neka od pitanja o kojima je govorio gospodin Ivanović, a zaključak je, nakon dela prezentacije o prilikama i rizicima na kraju izlaganja, da je razmišljanje na bazi rizika neki koncept koji treba primeniti prilikom provere konteksta organizacije, zato što iz konteksta proizilaze ona eksterna i interna pitanja, koja se posle pretvaraju u rizike i prilike, zatim u mere koje treba primeniti da bi se to realizovalo.\nUloga i primena konteksta organizacije u EP Entel\nDr Radoslav Raković je svoje izlaganje posvetio praktičnim aspektima primene konteksta organizacije u konkretnoj organizaciji, preduzeću Energoprojekt Entel a.d. iz Beograda, apsolutnom pobedniku konkursa za nagradu „Oskar kvaliteta 2005“ u kategoriji malih i srednjih preduzeća i organizaciji koja je proglašena najuspešnijom u toj kategoriji u dvadesetogodišnjoj istoriji dodele nagrade za poslovnu izvrsnost.\nVladimir Trajković, mr Milan Ivanović, Mirko Minić i Radoslav Raković,\nu pauzi pred predstavljanje konteksta organizacije EP Entela\nU definisanju konteksta organizacije obuhvaćena su eksterna pitanja (zakonodavstvo, tehnologija, konkurencija, tržište, kulturološka pitanja, društveno ekonomska pitanja, fluktuacija kadrova i zaštita životne sredine) i interna pitanja (sistem vrednosti, organizacijska kultura, organizacijsko znanje i performanse). Osnovu predstavljaju srednjoročni i dugoročni planovi razvoja preduzeća koji se donose u koordinaciji sa Energoprojekt Holding, a aktuelni dokument je „Srednjoročni plan poslovanja Energoprojekt Entel a.d. 2016-2020.“\nAkcenat izlaganja stavljen je na dva segmenta – diversifikacija tržišta, kao strategijski cilj u okviru tržišne perspektive, s obzirom da se delovanjem na većem broju tržišta smanjuje rizik za poslovanje usled poremećaja na nekom od njih i podmlađivanje i usavršavanje kadrova, kao streategijski cilj u sklopu perspektive učenja i razvoja, s obzirom da su za organizaciju iz konsultantske delatnosti ljudi najznačajniji resurs.\nMože se zaključiti da je kontekst organizacije jedan od najznačajnijih koncepata ugrađenih u nove standarde menadžmenta i predstavlja veliki izazov za organizacije. Elementi su svakako bili prisutni i u prethodnom periodu, jer predstavljaju preduslov za opstanak organizacija na tržištu, ali su zahtevi sada obimniji. Ono što predstavlja dodatnu teškoću jeste to što, bez obzira na pomoć konsultanata, najznačajniji deo posla vezanog za kontekst i strategijska opredeljenja organizacija mora da obavi sama – rekao je, između ostalog, gospodin Raković.\nKontekst organizacije – najživotnija tema\nUčesnici Tribine su izkazali veliko zadovoljstvo temom i organizacijim ovog skupa, učestvujući u diskusiji i iznoseći svoja mišljenja.\nDušan Lazić (drugi zdesna): zalaganje za strateško razmišljanje…\nSlobodan Šekarić – “Prvi partizan” Užice, nazvao je temu ovog skupa – najživotnojom temom. Po njegovom mišljenju, opstaju oni koji su u stanju da se prilagode, a što se tiče konteksta organizacije, smatra da je za kontekst važno: budnost; Postojanje više konteksta organizacije (za svaku temu – različiti odgovori); Bazični kontekst (primer “Prvog partizana”); operativni kontekst (svakodnevno praćenje situacije).\nŠto se tiče modela poslovne izvrsnosti, dileme koje je postavio dr Jelić – opšti, ili nacionalni, gospodin Šekarić se zalaže za nacionalni.\nMr Marko Radović - HK” Krušik” Valjevo, mišljenja je da standardi za sisteme menadžmenta kvalitetom mogu uskoro da postanu jedinstven standard.\nMirko Minić je govorio o interakciji procesnog pristupa sa kontekstom organizacije.\nAko razumemo zadatke i očekivanja, bolje ih ostvarujemo – smatra Tatjana Nešić i prema njenim rečima: mera treba da bude u odnosu na potrebe organizacije, odnosno svaka organizacija treba da nađe metod i metodologiju koji njoj odgovaraju.\nZa Dušana Lazića – Metalac Gornji Milanovac, nužno je strateško razmišljanje, stalno preispitivanje okruženja i uslova.\nGospodin Lazić je pohvalio FQCE uz komentar da ispunjava svoju svrhu i da to tako rade izvrsni.\nZoran Rakić – Ministarstvo prosvete, nauke i tehnološkog razvoja Republike Srbije, osvrnuo se na sagledavanje problema u državnoj upravi, dok je prof. dr Zoran Punoševac - predsednik Asocijacije za kvalitet i standardizaciju Srbije, naglasio, da konsultanti koji nisu bili u organizacijama, teže mogu da se snađu što se tiče konteksta organizacije, kao i procene rizika i prilika.\nOd otvaranja tribine do kraja, učesnici skupa su aktivno učestvovali u njenom radu,\nizražavajući zadovoljstvo dobrim izborom i aktuelnošću teme i prikazanim prezentacijama


DOBRI REZULTATI Deset puta više turista na hercegnovskoj rivijeri - Srpskainfo\nU Herceg Novom trenutno boravi oko 22.000 turista, što je deset puta više u odnosu na isti prošlogodišnji period, saopštio je ministar ekonomskog razvoja Jakov Milatović i dodao da svi imaju benefite od toga.\nMilatović je danas boravio u prvoj zvaničnoj posjeti opštini Herceg Novi, gdje je sa predsjednikom ove opštine Stevanom Katićem, predsjednikom Skupštine opštine Ivanom Otovićem i saradnicima razgovarao o više aktuelnih tema, utiscima o trenutnom stanju u turizmu u toj opštini, kao i značajnoj saradnji koju opština ima sa Vladom.\n– Drago mi je da se možemo pohvaliti jako dobrim rezultatima i aktivnostima koje su sprovedene u cilju što bolje realizacije turističke sezone, čiji je uspjeh najbolji pokazatelj uloženih napora. Nakon mukotrpnog i zajedničkog rada Vlade i opština, danas sa zadovoljstvom možemo da konstatujemo snažan oporavak crnogorskog turizma – rekao je Milatović.\nPosljedice pandemije virusa korona: U Herceg Novom za 40 odsto manje turista nego 2019.\nPale dionice najvećih kompanija: Investitori se plaše širenja delta soja virusa\n“Vraćamo se starim savjetima” U Holandiji ponovo preporuka da ko može RADI OD KUĆE\nOn je, kako se navodi u saopštenju Ministarstva ekonomskog razvoja, rekao da trenutno u Herceg Novom boravi oko 22.000 turista što je deset puta više u odnosu na isti period prošle godine.\nPrema njegovim riječima, od toga imaju benefita svi – građani, privrednici, centralni i opštinski budžet kao i cjelokupno društvo.\nMilatović je ocijenio da je međuresorna i saradnja sa lokalnim samoupravama pozicionirala Crnu Goru na mapi bezbjednih destinacija i da je ova turistička sezona jedna od boljih na Mediteranu.\n– Oživljavanje turizma u Herceg Novom, ali i u cijeloj Crnoj Gori nije došlo samo od sebe već kroz zajedničke pametne odluke Vlade i opštine Herceg Novi. Jedna od njih je bila i otkup putarine na putnom pravcu Trebinje – Herceg Novi. Svjedoci smo da ovim putnim pravcem u povećanom obimu svakodnevno dolazi jako veliki broj turista – rekao e Milatović.\nBiznis Herceg NoviKoronaLjetovanjepandemijaTuristička sezonaturizamvirus\nUBLAŽAVANJE STROGIH MJERA Džonson dao zeleno svjetlo za "oprezne zagrljaje"


Uhapšeno sedam krijumčara migranata, trojica u bekstvu - Povezane vesti - Naslovi.net\nUhapšeno sedam krijumčara migranata, trojica u bekstvu\nBEOGRAD: Policija je uhapsila sedam osumnjičenih da su kao članovi organizovane kriminalne grupe od marta do juna ove godine omogućili tranzit i nedozvoljen boravak na teritoriji Srbije za više od 100 ilegalnih migranata. Zbog postojanja osnova sumnje… »\nSedam uhapšenih, troje u bekstvu. – Za „uslugu” ilegalnog prolaska kroz Srbiju naplaćivali 280 evra po osobi. Po nalogu Tužilaštva za organizovani kriminal pripadnici Stalne udarne grupe za suzbijanje krijumčarenja ljudi su uhapsili sedam… »\nUhapšeno sedam krijumčara migranata\nBEOGRAD - Policija je uhapsila sedam osumnjičenih da su kao članovi organizovane kriminalne grupe od marta do juna ove godine omogućili tranzit i nedozvoljen boravak na teritoriji Srbije za više od 100 ilegalnih migranata. Zbog postojanja osnova… »\nUhapšeni krijumčari migranata: Ilegalno prebacili 119 ljudi preko granice\nKrijumčarili migrante, pa uhapšeni: Naplaćivali uslugu 280 evra po osobi, tri osobe i dalje u bekstvu!\nBEOGRAD - Po nalogu Tužilaštva za organizovani kriminal danas je Stalna udarna grupa za suzbijanje krijumčarenja ljudi uhapsila sedam pripadnika organizovane kriminalne grupe koji se sumnjiče da su od marta do juna prokrijumčarili 119 migranata… »\nPo nalogu Tužilaštva za organizovani kriminal danas je Stalna udarna grupa za suzbijanje krijumčarenja ljudi uhapsila sedam pripadnika organizovane kriminalne grupe. Po nalogu Tužilaštva za organizovani kriminal danas je Stalna udarna grupa za… »\nPolitika pre 2 minutajoš 70 povezanih\nNova ekonomija pre 25 minutajoš 13 povezanih


Gasovod ‘Balkanski tok’ kompletiran, Srbija i Mađarska spojile cijevi – Biznis.ba\nNaslovnaRegijaGasovod ‘Balkanski tok’ kompletiran, Srbija i Mađarska spojile cijevi\nGasovod ‘Balkanski tok’ kompletiran, Srbija i Mađarska spojile cijevi\nobjavljeno 04. jul 2021. u 13:28\nGasovod Balkanski tok je kompletiran, pošto su Srbija i Mađarska spojile cijevi, a prve količine tranzitnog gasa kroz Srbiju za srednju Evropu kreću 1. oktobra.\nJavno preduzeće Srbijagas i mađarska kompanija FGSZ povezali su na granici s Mađarskom gasovod Balkanski tok kojim će ubuduće gas iz Turske, preko Bugarske i Srbije, stizati do srednje Evrope.\nOd sutra Mađarska zakupljuje kapacitete, a Srbija postaje važna tranzitna zemlja za srednju Evropu, prenosi RTS.\nGeneralni direktor Srbijagasa Dušan Bajatović je rekao da je na ovaj način stavljena tačka na dugogodišnji veliki posao kojim je Srbija i konačno riješila pitanje snabdijevanja gasa iz drugog pravca, a ne samo preko Ukrajine.\n“Niko se više u Srbiji neće smrzavati, a cijena gasa se za domaćinstva neće ni od jeseni menjati. Poskupljenje zbog cijene nafte koju prati cena gasa će se preliti na Srbijagas”, istakao je Bajatović.\nPredsjednik Uprave mađarskog FGSZ Ferenc Sabolč je rekao da se u ovoj struci, kada se spajaju dvije cijevi na granici koje dolaze iz dvije države, to naziva “zlatno povezivanje”.\n“Kada već dođemo do ‘zlatnog povezivanja’, to znači da vidimo kraj ovog projekta i da će uskoro početi snabdijevanje gasom”, rekao je Sabolč.\nKrišto i Zvizdić pozvali saudijske investitore da više ulažu u BiH


Prvi neuspeh naših fudbalerki u kvalifikacijama\nPred oko nekoliko stotina gledalaca na niškom „Čairu“ selekcija Austrije je savladala naše fudbalerke sa 1:0 pogotkom Nikol Bile u 12 minutu.\nŽenska fudbalska reprezentacija Srbije zabeležila je prvi neuspeh u kvalifikacijama za Evropsko prvenstvo. Posle ubedljivih trijumfa na startu nad Kazahstanom (3:0) i Severnom Makedonijom (6:0) usledio je i prvi neuspeh.\nPred oko nekoliko stotina gledalaca na niškom „Čairu“ selekcija Austrije je savladala naše fudbalerke sa 1:0 pogotkom Nikol Bile u 12 minutu. Napadačica Hofenhajma je iskoristila nepažnju srpske odbrane i precizinim volejom donela svom timu i drugi trijumf u kvalifikacijama.\nSkromno prvo poluvreme naših devojaka ispostavilo se na kraju kao presudno za konačan ishod ovog meča. Probale su izabranice Predraga Grozdanovića u drugom delu da se vrate u meč, ali su dve dobre šanse u kojima su se našle Jelena Čaković u 48. i Milica Stanković u 59. minutu, ostale neiskorišćene


Reciklirana plastika skuplja od nove | EurActiv Serbia\nRead time : 1 m, 55 s\nBorba za smanjenje evropskog plastičnog otpada mogla bi da poskupi za četvrt milijardi dolara godišnje pošto cena reciklirane plastike skače. Poslednjih meseci cena granula od reciklirane plastike, koje se koriste za pravljenje proizvoda poput boca za bezalkoholna pića, veća je od cene nove plastike.\nGodinama je proizvodnja plastičnih proizvoda od reciklirane plastike bila jevtinija nego proizvodnja od nove, koja se pravi od fosilnog goriva, tako da je održiva opcija bila i ekonomski opravdana opcija, piše britanski Gardijan.\nMeđutim, prema ekspertima, sada je vodećim kompanijama iz prerađivačke industrije jevtinije da koriste novu plastiku.\nIzveštaj S&P Global Platts, stručnjaka za tržište sirovina, otkrio je da je tona reciklirane plastika sada za 72 dolara skuplja nego tona nove.\nAnalitičari kažu da je taj trend delom posledica rasta tražnje zbog uključivanja reciklirane plastike u nove proizvode. Pored toga, nova plastika je postala jevtinija zbog "poplave" proizvoda petrohemijske industrije iz SAD a kao rezultat buma u sektoru gasa iz škriljaca.\nIstovremeno analitičari upozoravaju da bi održivi deo prerađivačke industrije širom Evrope taj rast cena mogao da košta 250 miliona dolara godišnje.\nIako bi mnogi veliki proizvođači mogli da imaju problema sa "vraćanjem" mašina na novu plastiku, mali će verovatno morati da "okrenu leđa" recikliranoj plastici kako bi smanjili troškove.\nU svetlu borbe protiv plastike to bi moglo da znači da će proizvođači plastičnih flaša ili korpica za voće podstaći tražnju nove plastike, proizvedene od fosilnog goriva, umesto da ponovo koriste stare, reciklirane boce i palete.\nProizvođači plastične ambalaže pod pritiskom su da više koriste recikliranu plastiku kako bi smanjili zagađenje, pored ostalog okeana.\nKoka-Kola u Evropi planira da smanji količinu nove plastike u svojim bocama na 50% u naredne dve godine. Takođe namerava da promeni boju flašice za Sprajt iz zelene u providnu kako bi osigurala da se 100% flašica ponovo koristi.\nBritanija pak planira da uvede taksu kompanijama koje ne koriste najmanje 30% reciklirane plastike u svojim proizvodima. Do tada će kompanijama možda biti jevtinije da kupuju novu plastiku za pakovanje svojih proizvoda.\nUz taksu na upotrebu nove plastike, stručnjaci pozivaju britansku vladu da podrži plan povećanja količine reciklirane plastike na tržištu.\nTo može da znači podsticaje za nove reciklažne pogone, unapređenje kapaciteta za recikliranje na lokalnom nivou ili uvoz granula od reciklirane plastike iz Latinske Amerike.


Šarović: Dodik je podvalio lažni dokument, Stanivuković je zbog udarca završio u hitnoj – Dijalog\nDešavanja u NSRS-u\n“On nedvosmisleno vodi Republiku Srpsku i BiH put NATO-a a s druge strane manipuliše se javnošću te ih pokušava uvjeriti da će pratiti Srbiju, da će pratiti vojnu neutralnost”, istakao je danas Šarović.\n“Narodna skupština je zakazana da se predoči javnosti kako je on navodno državotvoran, kako je neko ko može zaustaviti put BiH ka NATO, a naša je procjena da je on lagao i da ne može sjediti na dvije, tri stolice i ta njegova prevarantska uloga će se na kraju morati jasno definisati. On mora biti gubitnik ili za Brisel ili za Banju Luku”, izjavio je Šarović.\n“Svi mi smo gosti i napasti jednog poslanika iz ma koje stranke bilo, je strašno u Skupštini koja je kuća, dom narodnih poslanika. Mislim da je to obilježilo ovu skupštinu. Stanivuković je završio u hitnoj pomoći, vjerovatno će imati saslušanje u policiji i to pitanje, ta užasna epizoda će se nastaviti i narednih dana i ovo treba istjerati do kraja. Nisam čuo da je iko iz vlasti u RS ovo osudio, što je po meni potpuno neprihvatljivo”, istakao je Šarović.\n“Vlast SNSD-a mora prestati sa lažima, manipulacijom, trostrukom politikom koja se vodi u Republici Srpskoj od jedne stranke i pojedinca Milorada Dodika“,zaključio je Šarović.\nSDP traži ostavku Dragana Lukača zbog “kabadahijskog ponašanja”


12:25 - 26/06/2022\nNaslovna/VESTI/VELIKO GRADIŠTE: Prehrana divljih životinja i barskih ptica za vreme zime u lovištu „Ramski rit“ (FOTO)\nU saradnji sa lokalnom samoupravom opštine Veliko Gradište, Lovačko udruženje „GOLUB“ Veliko Gradište organizovalo pojačanu prihranu barskih ptica na teritoriji našeg lovišta „Ramski rit“.\nU proteklom periodu izneto je 300 kilograma kukuruza od strane stručne službe i zamenika predsednika opštine Slađana Markovića, koji je i predsednik Lovačkog udruženja „GOLUB“ iz Velikog Gradišta. U isto vreme na teritoriji celog Lovačkog udruženja „GOLUB“ od strane lovaca izneto je 1.500 kilograma svih vrsta zrnaste i kabaste hrane.\nSvim lovačkim sekcijama su, s obzirom na loše vremenske uslove i velike koncetracije labudova, divljih gusaka i divljih pataka, pojačane aktivnosti u prehrani divljači, sa akcentom na priobalje reke Dunav, od Rama do Požežena, u kanalima i na Srebrnom jezeru.\nUpućeno je upozorenje na opasnosti od pojave uginuća barskih ptica i drugih vrsta divljači u lovištu „Ramski rit“, kao i na opasnosti od šteta koje snežni nanosi i niske temmperature mogu imati u ovom osetljivom periodu za divljač.\nStručna i lovočuvarska služba je već preduzela sve neophodne mere za sprečavanje promrznuća i uginuća divljih životinja, a pre svega u smislu iznošenja zrnaste hrane i iznošenja kabaste hrane za krupnu divljač, kao i obaveštavanja svog članstva i stanovništva, i boljeg ostvarivanja saradnje i koordinacije sa drugim državnim organima i organizacijama.\nPojačane su mere preventive, koordinacija sa susednim Lovačkim Udruženjima, organima MUP-a –Srbije, a sve u smislu najveće moguće zaštite divljači.


BiH suočena s ozbiljnim problemom u vezi sa zatvorskim sistemom - Klix.ba\nBiH suočena s ozbiljnim problemom u vezi sa zatvorskim sistemom\n11.6.2008. u 16:26\nBijeg Radovana Stankovića iz fočanskog zatvora ukazao je Policijskoj misiji Evropske unije - EUPM na činjenicu da je Bosna i Hercegovina suočena s ozbiljnim problemom u vezi sa zatvorskim sistemom. To je dovelo do imenovanja EUPM-ovog stručnjaka za pitanje zatvorskog sistema, koji ima zadatak istražiti šta se može učiniti da se vlastima u BiH pomogne da poboljšaju sigurnost u zatvorima.\nTo je šef Policijske misije EU brigadni general Vincenzo Coppola kazao na pres-konferenciji u Sarajevu, koju je nakon današnje radionice o unapređenju zatvorske službe zajednički održao s pomoćnikom ministra pravde BiH za izvršenje krivičnih sankcija Mustafom Bisićem i načelnikom Odjeljenja za nadzor u kazneno-popravnim ustanovama u RS-u Duškom Šainom.\nGovoreći o rezultatima istraživanja zatvorskog sistema koji je uradio EUPM, Coppola je kazao da su zatvori posljednji element, ili veza, u lancu krivične procedure, jer "kao i u svim lancima, najslabija karika odlučuje o jačini lanca“.\n"Najočigledniji element od interesa za policiju i sudstvo jeste sprječavanje počinioca da pobjegnu iz zatvora i unutarnji sistem, koji ne dozvoljavaju zatvorenicima da nastave svoje protuzakonite aktivnosti unutar zatvora. Drugim riječima, kada govorimo o sigurnosti u zatvorima, s policijskog stanovišta govorimo o redu u širem smislu - kako spriječiti pričinjavanje dodatne štete društvu“, naglasio je šef EUPM-a.\nUpozorio je da ako osuđeni kriminalac uspije pobjeći, onda je to simptom nesposobnosti društva da pruži sigurnost svojim građanima.\nMustafa Bisić je naglasio da je današnja radionica održana da bi se zajednički ocijenio stupanj suradnje i razvoja zatvorskog sistema u BiH.\nPodsjetio je da je 2005. donesen Zakon o izvršenju krivičnih sankcija u BiH, koji je zahtijevao donošenje određenih podzakonskih propisa da bi se regulirali unutarnji život u zavodima, prava i dužnosti pritvorenika i zatvorenika te službenog osoblja.\n“S ovom godinom smo u fazi zaokruživanja svih tih propisa, s oko 1.300 normi. Urađeno je više od 32 podzakonska akta i 12 izmjena i dopuna, što ukazuje na to koliko je složen i ozbiljan zatvorski sistem”, kazao je Bisić.\nBisić je kazao da su u toku i aktivnosti u izgradnji državnog zatvora. Krajem godine očekuje se raspisivanje međunarodnog tendera za izgradnju državnog zatvora, što se smatra velikim korakom u pogledu sigurnosti zavoda/zatvora.\n“Sud BiH je već sada na izdržavanje kazne u entitete uputio 267 osoba, a, imajući u vidu da bi državni zavod za pritvor i zatvor bio kapaciteta oko 340 mjesta, to ukazuje na to da bi najsigurniji i najmoderniji zatvor u BiH mogao primiti najteže izvršioce krivičnih djela”, dodao je.\nBisić je istakao i “ohrabrujući podatak” da "statistika pokazuje da je u BiH minimalan broj bjegova iz zatvora u odnosu na statističke podatke iz okruženja".\nNačelnik Odjeljenja za nadzor u kazneno-popravnim ustanovama u RS-u Duško Šain je kazao da je Zakon o pritvoru i zatvoru iz 2005. Republika Srpska uskladila s državnim i da je on stupio na snagu 1. augusta 2007. Na temelju tog zakona RS je donijela podzakonske akte koji su već u funkciji. Najavio je da će se u drugoj polovici godine u RS-u ići na donošenje novog zakona za izvršenje krivičnih sankcija.\n“Poslije bjekstva Radovana Stankovića, mnoge stvari nisu kao što su bile. Zbog velikog broja osuđenih na dugogodišnje kazne zatvora i nefunkcioniranja postojećih kapaciteta, pristupili smo izgradnji odjeljenja s maksimalnim obezbjeđenjem, kapaciteta 70 osoba. Prva faza je gotova, a druga počinje ovih dana, pa očekujemo do kraja godine da se to odjeljenje pusti u rad”, kazao je Šain.\nLajčak pozdravio hapšenje Župljanina\n11.06.2008. u 16:47\nEstonski parlament odobrio Lisabonski ugovor\n11.06.2008. u 16:22


Osnovana Radna grupa za analizu stanja dvoraca » Inđijski Nezavisni Mediji\nNaslovna Istaknuto Osnovana Radna grupa za analizu stanja dvoraca\nMinistarstvo kulture i informisanja konstitutivnom sednicom ozvaničilo je postojanje međuresorne Radne grupe za analizu utvrđenog stanja, predlaganja namene i korišćenja objekata – dvoraca, dvorova, vila i letnjikovaca u državnoj svojini. Ova Radna grupa trebala bi da koji imaju status kulturnog dobra ili dobara koja uživaju prehodnu zaštitu.\nPotpredsednica Vlade Republike Srbije i ministarka kulture i informisanja Ministarka Maja Gojković sada je i predsednica pomenute Radne grupe.\nGojković smatra da je značajan broj tih objekata u lošem stanju i da je važno da to telo sagleda kulturne, ekonomske i turističke potencijale koji imaju i buduću namenu.\nUtvrđeno je da u Srbiji ima 118 takvih objekata koji imaju status spomenika kulture ili se nalaze u statusu pod prethodnom zaštitom, a 82 su u državnoj svojini.\nZadatak Radne grupe je da sagleda utvrđeno stanje objekata koji imaju status kulturnog dobra kao i onih za koje se pretpostavlja da imaju svojstva od posebnog značaja za kulturu, umetnost i istoriju i da predloži namenu i korišćenje u cilju obezbeđivanje njihovog održivog razvoja.\nPre 11 godina godina je dat predlog za izradu nacionalnog projekta obnove i revitalizacije najvrednijih dvoraca i letnjikovaca Radomira Jovelića Višerova, predsednika Kulturnog foruma iz Sremske Mitrovice u okviru koga je 2008. godine formiran Centar za dvorce. U tom dopisu Ministarstvu ekonomije i regionalnog razvoja detaljno je opisan značaj ovih objekata i njihovog očuvanja. Međutim, po tom pitanju ništa nije učinjeno.\nSlična inicijativa, osnivanje Radne grupe za izradu Predloga nacionalnog projekta obnove i revitalizacije najvrednijih dvoraca i letnjikovaca Vojvodine je održan 14. aprila 2010. godine, u Novom Sadu, u prostorijama Matice srpske.\nPrethodni tekstSaobraćajna nesreća na Beščanskom mostu\nSledeći tekstObveznici kopiju rešenja uz važeću ličnu kartu mogu preuzeti u bilo kojoj pošti


BEOGRADSKE INTERNACIONALNE IGRE – BIG 2009 – Stari grad\nStari grad » Vesti » BEOGRADSKE INTERNACIONALNE IGRE – BIG 2009\nBEOGRADSKE INTERNACIONALNE IGRE – BIG 2009\nPosted on 15. 10. 2009.\nPod pokroviteljstvom Univerziteta u Beogradu, Ministarstva omladine i sporta, grada Beograda i opština Stari grad, Voždovac, Novi Beograd i Vračar od 16. do 19.oktobra u Beogradu će se održati četvrte studentske „Beogradske Internacionalne Igre – BIG 2009“.\nDonacijom od 600.000 dinara opština Stari grad je pomogla održavanje igara koje, po rečima organizatora, imaju za cilj da promovišu amaterski sport i sport na fakultetima. Ova sportska manifestacija ima tendenciju da postane jedan od najvećih studentskih događaja ovog tipa u Evropi.\nNa ovogodišnjim četvrtim Beogradskim Internacionalnim Igrama učestvovaće 300 studenata iz inostranstva i isto toliko studenata iz naše zemlje.Takmičenja će se održati u četiri sportske discipline: mali fudbal, košarka, odbojka i ragbi.\n„Ideja čitavog projekta je da studenti iz Srbije predstave svoj Univerzitet, grad i zemlju u najlepšem svetlu i da svojim vršnjacima, budućim intelektualcima, prikažu pravu sliku Srbije. Osim doprinosa mladih studenata u vraćanju Srbije na mesto kome joj zaista pripada, cilj manifestacije je druženje, povezivanje studentskih organizacija, organizovanje okruglih stolova, razmena studenata kao i sticanje novih iskustava, kako organizacionih tako i međuljudskih“, rekao je na Kosta Andrić, šef Kancelarije za mlade Gradske uprave grada Beograda.\nTakmičenja će se održati u sportskim centrima : Šumice, Voždovac, Vračar, Stari DIF i Hala Sportova Novi Beograd.\nPrevious PostPrevious NA ECOFAIR-U SAVET ZA EKOLOGIJU OPŠTINE PREZENTOVAO SVOJE PROJEKTE\nNext PostNext OPŠTINA POMAŽE STONO-TENISKI KLUB „STARI GRAD“


Početna » Mesta » Banja Luka » Page 2\nDodik: Neprihvatljiv akt nasilja Kosova\nPredsednik Republike Srpske Milorad Dodik izjavio je da je hapšenje direktora Kancelarije Vlade Srbije za Kosovo i Metohiju Marka Đurića neprihvatljiv akt nasilja vlasti samoproglašenog Kosova, prenela je RTRS.\nVijeće za zaštitu vitalnog interesa pri Ustavnom sudu Republike Srpske odbilo je zahtev Kluba delegata bošnjačkog naroda u Vijeću naroda Republike Srpske da se neustavnom proglasi odluka o raspisivanju referenduma o Sudu i Tužilaštvu BiH zbog povrede vitalnog nacionalnog interesa bošnjačkog naroda. Ovo se dogodilo gotovo u isto vreme kad i još dva događaja koja bi možda mogla da utiču na realizaciju ove odluke, koja je izazvala toliko negodovanja u delu BiH i među predstavnicima međunarodne zajednice. Bošnjačke političke stranke su odmah najavile obraćanje Ustavnom sudu BiH.\nPiše: Ruža Ćirković 13. 9. 2015.\nPiše: K. D. 31. 7. 2015.\nPiše: Ruža Ćirković 20. 7. 2015.\nPiše: Ruža Ćirković 17. 7. 2015.\nPiše: J. T. 21. 6. 2015.\nPreti li nam terorizam iz Bosne?\nNapad na policijsku stanicu u Zvorniku u ponedeljak uveče Bosnu i Hercegovinu je zatekao nespremnom, ali nikako ne i u potpunom neznanju o opasnosti od takvih napada. Strani mediji rado pominju da je BiH već imala iskustva sa sličnim stvarima – napad na policiju u Bugojnu 2010. i napad na Američku ambasadu u Sarajevu godinu dana kasnije, ali da je opasnost šira od pojedinačnih slučajeva upozoravali su i pojedini visoki zvaničnici te države, čemu očigledno nije posvećena potrebna pažnja.\nPiše: R. Ćirković 28. 4. 2015.\nInsistirali smo da dogovor bude postignut na transparentan i tržišan način, jer Supernova faktički ne postoji osim… https://t.co/RNXXVmLD6d


Zaposleni u Centru za bioinženjering Univerziteta u Kragujevcu izrađuju vizire za zaštitu zdravstvenih radnika koji rade sa pacijentima zaraženim koronavirusom\nDrage koleginice i kolege, dragi sugrađani,\nU gradovima u Republici Srbiji krenulo se sa formiranjem kriznih štabova za volontere kako bi se pružila pomoć licima starijim od 65 godina, a kojima je zabranjeno kretanje, zbog sprečavanja širenja virusa COVID-19.\nNajugroženiji su naši najstariji sugrađani, koji zbog zabrane izlaska nisu u mogućnosti da obezbede osnovne životne namirnice, kao ni lekove koje mnogi od njih koriste i sada im je više nego ikad potrebna naša pomoć.\nUz njih smo rasli, oni su pazili na nas dok smo bili mali, od njih smo učili, pomagali su nam na razne načine kroz naše odrastanje, sada je došao red da mi pomognemo njima, a ovo je jedini siguran način da to uradimo.\nNa teritoriji grada Kragujevca je formiran Krizni štab, pri kom će delovati i volonterski centar, pa vas molimo da se zbog specifičnosti situacije i potrebne zdravstvene zaštite svih vas koji biste želeli da pomognete ne organizujete sami, već to učinite preko Kriznog štaba, koji će organizovati obuku, davati detaljna uputstva za pružanje pomoći i obezbediti potrebnu medicinsku zaštitu.\nPokažimo solidarnost i pomozimo onima kojima je to najpotrebnije!\nMožete se prijaviti putem sledećeg linka, a angažovani u volonterskom centru Kriznog štaba u Kragujevcu će vas kontaktirati:


Dacić i Kajević šampioni Evrope – Plus Radio\nHome / Sport / Dacić i Kajević šampioni Evrope\nDacić i Kajević šampioni Evrope\nBy Plus Radio on 01/10/2016 Vrijeme: 22:52\nCrnogorski kik bokseri, Remzija Dacić i Dejvid Kajević, osvojili su titule profesionalnih prvaka Evrope, u disciplini lou kik, u WAKO Pro federaciji.\nDacić je večeras u Rožajama, u meču za šampionski pojas u kategoriji do 66,8 kilograma, prekidom u četvrtoj rundi pobijedio Italijana Vita Plazmatija i preuzeo mu pojas.\nOn je bio bolji rival, preciznim udarcima pogađao je rivala, a prije prekida primorao je sudiju i da broji italijanskom borcu. Rožajac se trijumfom revanširao Plazmatiju za poraz u Melfiju, 3. aprila na poene i drugi put osvojio šampionski pojas. Dacić je 8. avgusta prošle godine u Rožajama pobijedio Bugarina Dimitra Penčeva i prvi put postao prvak Evrope, ali je nakon poraza u Melfiju šampionski pojas morao da prepusti Plazmatiju.\nKajević je u kategoriji do 78,1 kilogram, nokautom u petoj rundi, pobijedio Milana Babića iz Bosne i Hercegovine. Novi prvak Evrope dominirao je tokom cijelog meča, a svog rivala tri puta je slao na pod.\nU uvodnim borbama, u duelima sa kik bokserima iz Bugarske, pobjede su ostvarili crnogorski borci Samed Demić (do 57), Denis Đoković (do 67), Mensur Murić (do 86) i Miroslav Vujović (+91).\nDemić je jednoglasnom odlukom sudija pobijedio Teodora Ilijeva, kao i Đoković koji je slavio protiv Velislava Nikolova.\nUbjedljiv je bio i Murić protiv Ivana Ivanova, dok je Vujović prekidom u drugoj rundi savladao Pavela Nakeva.\n← Previous Story Veliki peh: Povreda Luke Đorđevića\nNext Story → FOTO: Igrač Igala vršio nuždu usred utakmice!


Prijava za Hakaton #7 takmičenje\n25.10.2021 | Život\nŠesti po redu SICEF Hakaton biće održan od 5. do 7. novembra 2021. godine na Elektronskom fakultetu u Nišu i u Naučno-tehnološkom parku Niš.\nU pitanju je dvadesetčetvoročasovno takmičenje u programiranju, u kome učestvuje osam timova od po četiri člana. Takmičari se prijavljuju preko aplikacije koja je objavljena na sajtu Hakatona, mesec dana pre takmičenja. Jedini uslov je da takmičari budu student ili diplomirani student do 29. godine života. Potrebno je da prijave zadovolje kriterijume žirija, nakon čega će kandidatima biti javljeno da li su izabrani da se takmiče na sedmom po redu Hakatonu. Dobrodošli su i takmičari iz drugih gradova i inostranstva kojima će smeštaj biti obezbeđen, poručuju organizatori.\n“Tema Hakaton-a biće poznata neposredno pred sam početak takmičenja, dok su se kao teme prethodnih godina našle aplikacije kao primena u agrokulturi i medicini. Zadatak svakog tima je da osmisli aplikaciju u lično izabranoj tehnologiji, koja odgovara zadatoj temi i predstavi je stručnom žiriju. Žiri čine profesor Elektronskog fakulteta, predstavnik NTP-a i predstavnici sponzora, a za prva tri plasirana tima su obezbeđene vredne nagrade”, najavili su iz Studentskog Inovacionog centra Elektronskog fakulteta.\nOrganizatori poručuju da će na Hakatonu takmičarima, pored preko potrebnog interneta i dodatnih monitara, biti obezbeđena hrana tokom celog trajanja takmičenja, kao i Soba za zabavu (Fun Room) kako bi se odmorili i dobili nove ideje.\n“Sa istim ciljem pozivamo sve zainteresovane takmičare da se prijave do 1. novembra i steknu nova prijateljstva, znanja i iskustva”, poručuju organizatori.\nZa više informacija takmičari mogu posetiti zvanični sajt Hakatona kao i facebook stranicu.


Uručeni ugovori za izgradnju 49 montažnih kuća izbegličkim porodicama - Jedinica za upravljanje projektom / Project Implementation Unit\nU Svečanoj sali Skupštine grada Beograda uručeni su ugovori za izgradnju 49 montažnih kuća, izbegličkim porodicama iz Hrvatske i Bosne i Hercegovine, sa prebivalištem na teritoriji grada Beograda.\nNavedena stambena rešenja finansirana su donatorskim sredstvima u okviru trećeg potprojekta Regionalnog stambenog programa, a potprojekat je vredan 13, 6 miliona evra.\nPrvi potpredsednik Vlade, Ivica Dačić istakao je da se posebno raduje što će korisnici dobiti kuće postavljane na njihove placeve, koje su sami odabrali.\nGradonačelnik Beograda Siniša Mali rekao je da je ovo veliki dan za korisnike, jer će nakon dve decenije konačno rešiti svoje stambeno pitanje.\n„Ovo je još jedan dokaz da kada svi zajedno radimo na rešavanju nekog problema ni rezultat ne\nizostane. „istakao je gradonačelnik Beograda.\nNakon što se izvođač radova uvede u posao sledi izrada projekta i postavljanje montažnih kuća na placeve korisnika.\n„Veliko mi je zadovoljstvo što će se svi korisnici kojima danas uručimo ugovore do kraja godine useliti u svoje kuće. Time rešavamo ne samo njihov problem, već decenijski problem izbeglih lica sa prostora bivše Jugoslavije.“ rekao je direktor Jedinice za upravljanje projektima u javnom sektoru dr Goran Kvrgić Kvrgić.\nKomesar za izbeglice i migracije Vladimir Cucić istakao je kako je posebno srećan jer se vide rezultati rada u okviru Regionalnog stambeog programa.


SNS je potpuno promenila tok i smisao višestranačja u Srbiji, unela novi sadržaj i dala je novi karakter. Dugo godina se čekala takva politička organizacija koja će omogućiti da građani Srbije imaju poverenja u jednu političku stranku i da garantuje, pre svega, političku stabilnost koji je naš prvi cilj, rekao je Vučević na konferenciji za medije povodom 12. rođendana SNS, u sedištu stranke.\nVučević je rekao da je SNS svesna svoje velike odgovornosti i da je zato spremna da se menja kako bi odgovorila na sve izazove u budućnosti, a na dobrobit građana Srbije.\nMenjali smo Srbiju na bolje. Tražili smo još bolje rezultate i uvek podizali lestvicu na još viši nivo, naveo je Vučević.\nIstiče da sada SNS ima istorijsku podršku, s obzirom na to da je SNS pokazala da su za nju država i narod iznad stranačkih interesa, kao i da su se samo rukovodili interesima stranke da bi pravili isključivo SNS vladu.\nVučević ističe da postignuta politička stabilnost stvara uslove za ekonomski prosperitet, ulaganje u zdravstvo, infrastrukturu i druge oblasti.\nSmatramo da je potreban širi društveni konsenzus i nacionalno jedinstvo i u borbi sa korona virusom i u odbrani nacionalnih interesa na KiM, rekao je Vučević.\nVučević naglašava da su 2012.godine, kada je SNS preuzela vlast, zatekla “Titanik koji tone i kapetana koji beži sa broda”, dok je sada Srbija bezbedan brod koji mirno plovi i može da izdrži sve udare vetra – bočne i direktne i koja ima svog kapetana i jasan kurs za Srbiju i srpski narod.\nNaglasio je da više tajkuni i strane ambasade ne sastavljaju vlade, kao što je to bio slučaj za vreme nekih prethodnih vlasti kada je to bilo uobičajeno, kao i da će država imati snage da zada smrtonosni udarac mafiji u Srbiji.\nOdgovor države će biti u skladu za zakonom, ali brutalan i beskompromisan. I dalje ćemo se boriti protiv korupcije, poručio je Vučević.\nTakođe, ističe da će Srbija nastaviti da se bori za položaj svog naroda u zemljama i regionu, njihova prava i očuvanje jezika i pisma. U fokusu će biti razvoj zemlje predviđen programom Srbija 2025. u okviru kojeg će biti izgrađeni novi auto-putevi, pruge, škole, drugi infrastrukturni objekti, ojačana vojska i policija…\n“Pokušaćemo da ubedimo Vučića da ostane kapiten SNS”\nVučević je izjavio da će izborna skupština SNS, ukoliko to dozvole epidemiološki uslovi, biti održana u decembru ili januaru i istakao da većina članova stranke želi da na njenom čelu ostane predsednik Aleksandar Vučić.\nVerujem da ćemo u nedelju ili na nekoj narednoj sednici Predsedništva SNS odlučiti kada će biti kongres ili velika skupština stranke, najverovatnije, u decembru ili januaru iduće godine, rekao je Vučević.\nTome će, ističe, prethoditi unutarstranački izbori, od mesnih odbora, opštinskih i gradskih, do skupštine stranke koja bira Glavni odbor i Izvršni odbor, ali je uveren da Vučića svi podržavaju.\nOn je rekao da će se povući sa mesta predsednika stranke, a mi ćemo se potruditi da ga ubedimo da ostane kapiten, jer ne vidimo zašto da ne bude kapiten ako već donosi pobedu, rekao je Vučević.\nIstiče da je to njegov lični stav, ali dodaje da je uveren da tako razmišlja i 99 odsto članova stranke.\nGovoreći o promenama na nivou lokalne i izvršne vlasti, Vučević je rekao da je nakon ovih izbora već promenjeno više od 50 odsto predsednika opština i gradonačelnika, a veruje da će biti promena i na nivou izvršne vlasti.\nVučević dodaje da će se promene dešavati ne samo u okviru izbornih rokova, već i “između redova” ukoliko neko bude radio suprotno politici SNS i ukoliko građani ne budu zadovoljni njegovim radom.


KRIK: Tajne "grupe Amerika" - klan sa dubokim vezama\nKRIK: Tajne "grupe Amerika" – klan sa dubokim vezama\nVesti Autor:KRIK01. sep. 202010:37 > 10:43\n"Grupa Amerika" je najdugovečniji, verovatno najmoćniji, ali i najmisteriozniji kriminalni klan sa Balkana čiji članovi više od dve decenije švercuju kokain iz Južne Amerike u Evropu. Sumnja se da su umešani u seriju ubistava na Balkanu, ali nijedno od njih nije rešeno. Ovaj klan, prema istraživanju KRIK-a i partnera, drži veze sa obaveštajnim službama, pre svega srpskom agencijom BIA odakle im je dostavljano oružje, a 2010. godine i dojavljeno ko iz njihove grupe daje informacije policiji.\nKako piše KRIK, Miletu Miljanića, američkog državljanina rođenog u Bosni i Hercegovini, potražuje Italija jer je iz te zemlje pobegao pre nego što je odslužio kaznu za šverc kokaina. Protiv njega postoji i optužnica u Njujorku, takođe za šverc droge, mada suđenje nije nikada počelo.\nVođa „grupe Amerika“, mreže za trgovinu drogom koja operiše na najmanje četiri kontinenta, živi u Njujorku, piše KRIK i navodi da Miljanić redovno posećuje Srbiju, poslednji put prošlog meseca.\nDokumenta do kojih su došli OCCRP, KRIK i češki medij Investigace svedoče da je „grupa Amerika“ aktivna gotovo dve decenije u desetinama država širom sveta – tokom tog perioda u različitim zemljama zaplenjeno je više od pet tona kokaina koji je pripadao nekom od članova ove grupe i izvršena su ubistva koja su se dovodila u vezu sa njom.\nOd kraja devedesetih godina prošlog veka saradnici „grupe Amerika“ hapšeni su i osuđivani u Srbiji, Crnoj Gori, Nemačkoj, Italiji, Grčkoj, Poljskoj, Južnoj Africi, Argentini i Peruu, navodi KRIK.\nKroz čitavu istoriju „grupa Amerika“ imala je ljude u srpskoj obaveštajnoj agenciji BIA koji su im dostavljali oružje, ali i informacije o tome ko od članova grupe otkriva tajne policiji, pokazuje istraživanje KRIK-a, OCCRP i Investigace.\nIstu teoriju imao je i bivši policajac iz Beograda: „Verujem da CIA stoji iza njih, zato smo ih nazvali ’grupa Amerika’.“\nNeverovatna priča „grupe Amerika“ počinje u srpsko-američkoj imigrantskoj zajednici u Njujorku, ali su njihove aktivnosti uglavnom bile nepoznate vlastima bilo koje zemlje sve do 2001. godine kada je jedan član ovog klana u policijskoj stanici u Beogradu ispričao sve što o njemu zna, piše KRIK,


Uz to, srpski košarkaš je oborio lični rekord u NBA kada je broj pogođenih trojki u pitanju, ubacio je čak osam takvih šuteva.\nHoksi su izvrsno otvorili utakmicu, ali su pali u trećem kvartalu te je finiš protekao u velikoj drami. Ipak, ostvarili su drugi poraz u nizu i otpočeli novu dobru seriju.\nČak 33 poena je Atlanta postigla za prvih 12 minuta utakmice i već na kraju prvog kvartala imala ubedljivu, dvocifrenu prednost. Hornetsi se nisu lako predali, uspeli su da u velikoj meri nadomeste zaostatak već do velikog odmora.\nTreća deonica je bila potpuno u znaku Šarlota, ređali su se dobri potezi najraspoloženijih igrača tog tima u trećem periodu, Bridžsa, Grejama i Rozira, te su sada Hornetsi za četvrtinu ubacili 32 poena.\nBogdanović oborio lični rekord u NBA u broju pogođenih trojki\nŠarlot je u poslednju deonicu ušao sa dva poena prednosti, a kada je očekivalo da će Hoksi podići nivo igre te zaustaviti nalet rivala, ponovo su pali i dopustili protivniku da se odlepi.\nIpak, bilo je i drame pošto je Atlanta na tri minuta do kraja došla u dva navrata do zaostatka od svega dva poena, a onda i do preokreta nakon što je ponovo proradio Bogdanović, pa je Atlanta imala plus dva u poslednjem minutu utakmice.\nU penal završnici su Hoksi uspeli da zadrže prednost do koje su došli u samom finišu meča i ostvare veliku pobedu.\nBogdanović je bio najbolji akter meča sa pomenutih 32 poena, dok je još imao po tri skoka i asistencije. Srbin je odlično nadomestio izostanak prve zvezde tima, Tre Janga, a pratili su ga Klint Kapela sa 20 poena i 15 skokova i Lu Vilijams koji je imao 17 poena i osam asistencija.\nMajls Bridžis je bio najbolji na drugoj strani sa 23 poena i sedam skokova, Teri Rozir je ubacio 18 poena, a dva manje imao je Devonte Grejam.\nVideo: Pokuševski ušao u istoriju NBA\nPokuševski ušao u istoriju NBA


Mart 31, 2021 16:58\n"Zamah se može postići samo ako radimo zajedno. Srbija mora da radi na svojim reformama", rekao je Varhelji tokom onlajn debate "Srbija na klimavom putu ka članstvu u EU" i dodao da će nova metodologija omogućiti predvidljivost, odnosno da zemlje znaju šta moraju da urade, ali i to da EU uradi šta treba kada kandidat ispuni očekivanja u nekoj oblasti.\nOn je ocenio da je međustranački dijalog u Skupštini Srbije, uz posredovanje Evropskog parlamenta, ključna forma za razgovore vlasti i opozicije.\nGovoreći o parlamentu naglasio je da je Skupština Srbije ponovo pokrenula ustavne reforme u oblasti pravosuđa.\nOsvrnuo se i na medijske slobode i rekao da EU pozdravlja to što je usvojen akcioni plan za medijsku strategiju, kao i formiranje radnih grupa i SOS linije za napade na novinare, ali da ima još mnogo toga što treba uraditi i da je u interesu Srbije da radi na toj oblasti.\nUkazao je i na važnost dijaloga Srbije i Kosova i izrazio nadu da će dijalog biti prioritet nove Vlade Kosova.\nVarhelji je ocenio da je biznis okruženje popravljeno, da nezaposlenost dostiže rekordno nizak nivo i da je srpska ekonomija pokazala otpornost u pandemiji, ali da su i tu potrebne dalje reforme i da treba napraviti bolju administraciju i unaprediti primenu zakonodavstva, te ocenio da bi zajedničko tržište "promenilo igru" i privuklo investicije i poboljšalo život građana.\nMinistarka za evropske integracije Jadranka Joksimović rekla je da je od početka pregovora o članstvu Srbije u EU svedočila promeni atmosfere i interpretacije uloge politike proširenja.\nOna je istakla da je Srbija prihvatila novu metodologiju prošle godine, dok se još nije znalo kako će se primeniti na zemlje koje su već u procesu, ali da smatra da je ta odluka bila ispravna i da je Srbija pokazala samopouzdanje, jer je proces u jednom trenutku postajao "sklerotični birokratski proces", a da se sada okreću kredibilnijem, politički vođenom procesu.\nIstakla je da nova metodologija nije nešto potpuno novo za Srbiju, već da je razumela da će posebna pažnja biti posvećena vladavini prava, reformi pravosuđa, slobodi medija, borbi protiv korupcije.\nOna je istakla Srbija ostaje posvećena evropskim integracijama i da to nije samo spoljnopolitički cilj, već da se primenjuje i u unutrašnjim politikama.\nUpitana zbog čega dolazi do toga da su ljudi evroskeptični, Joksimović je rekla da to nije slučaj samo u Srbiji, ali je evroskepcitizam u Srbiji povezala sa izneverenim očekivanjima građana kojima su, kako je rekla, deklarativno proevropske partije posle promena 2000. godine ponudile lažna očekivanja da će Srbija brzo postati članica EU, a da sa druge strane mnogi građani Srbije EU povezuju sa traženjem priznanja nezavisnosti Kosova, što nije pozicija države.\nVarheljiJoksimovićEUdijalog Beograda i Prištine


Google mape će pokazivati političke granice u zavisnosti od lokacije | Novosadski informativni portal 021\nInfo 23.02.2020. | 14:48\nMeđutim, postoje neke sitnice na mapama, to jest postoje određene regije koje su trenutno sporne, gde nekoliko različitih zemalja polaže pravo na određene lokacije.\nMeđutim, čini se da bi Google mogao da pokuša da ispravi ovu konfuziju u Google mapama sa opcijom političke granice. Prema izveštaju "Washington Post", ova promena učiniće to tako da u zavisnosti od toga ko gleda mapu i odakle je gleda pokaže nešto drugačije u odnosu na ostale.\nPrema rečima Itana Rasela, direktora upravljanja proizvodima Google Maps-a, "ostajemo neutralni kada su u pitanju sporne regije i granice i ulažemo sve napore da objektivno prikažemo spor na našim mapama koristeći isprekidane sive linije. U zemljama u kojima imamo lokalne verzije Google mapa, sledimo lokalno zakonodavstvo kada prikazujemo imena i granice".\nOvo nije prvi put da je Google prilagodio svoje mape zbog sporova u regionu. Na primer, kada je u pitanju mapa Krima, svi ljudi širom sveta vide da ne pripada ni Rusiji ni Ukrajini, ali u Rusiji je Krim označen kao deo zemlje. Nedavne promene zapravo zvuče kao da Google obuhvata i ostale sporne regione.\nGugl izdvojio 6,5 miliona dolara za borbu protiv dezinformacija o koronavirusu\nPretraživač Gugl saopštio je da je dodelio 6,5 miliona dolara organizacijama u svetu koje proveravaju činjenice (fact-checking), pošto se na internetu i dalje šire glasine i saveti o koronavirusu opasni po zdravlje.\nNemačka razvija aplikaciju za telefon koja prati širenje zaraze virusom korona\nU Nemačkoj se velikom brzinom radi na razvoju aplikacije za mobilni telefon koja bi pratila širenje zaraze koronavirusom, a za upotrebu aplikacije se založila i nemačka kancelarka Angela Merkel.\nAmerička svemirska agencija (NASA) objavila je da je primila 12.000 molbi za buduću generaciju astronauta, njih desetak, a rezultati postupka selekcije će biti objavljeni na leto 2021.\nGradske vlasti Viljnusa počele su da koriste bespilotne letelice, kako bi sprečile okupljanja građana u sklopu borbe protiv virusa korona, saopšteno je u prestonici Litvanije.\nSkajp za vreme pandemije koristi 40 miliona ljudi\nAplikacija Skajp za video pozive postala je jedna od platformi čije je korišćenje od početka pandemije virusa korona povećano za 70 odsto i u poslednjih mesec dana koristi ga 40 miliona ljudi, objavio je Majkrosoft.\nRad od kuće ljude čini podložnijim za hakerske napade\nPostoje jednostavni koraci koje možete preduzeti kako biste smanjili rizik od hakerskih napada dok radite od kuće tokom pandemije virusa korona.\nEpl uvodi aplikaciju i sajt o virusu korona\n27.03.2020. Info 1\nKompanija "Epl ink" i Bela kuća objavili su danas da će proizvođač pametnih telefona "Epl", u saradnji sa američkom administracijom i federalnim agencijama, pustiti u rad aplikaciju i sajt koji će usmeravati korisnike na uputstva Centra za kontrolu bolesti o virusu korona, prenosi Rojters.\nYoutube Music uvodi prikaz teksta pesme\nYoutube je najavio promene koje su već počele da se dešavaju na njihovoj platformi Youtube Music.\nSnouden: Mere nadzora uvedene tokom pandemije lako mogu da se zadrže\nVlade širom sveta koriste visokotehnološke mere nadzora za borbu protiv epidemije koronavirusa.\nDigitalni nadzor u borbi protiv virusa korona narušava privatnost širom Evrope\nVlade zemalja širom Evrope okreću se tehnologijama za nadzor ljudi koji se nalaze u karantinu kako bi sprečile širenje virusa korona, javlja Rrojters. Pritom se ugledaju na azijske zemlje, ali ovaj pristup stavlja na test dosadašnje politike o privatnosti.


Daimler otpušta 10.000 radnika “na društveno odgovoran način” › Made-in-Germany.rs\nNemački proizvođač vozila Daimler, čiji je i brend Mercedes-Benc, najavljuje da širom sveta planira da ukine 10.000 radnih mesta, u težnji da smanji troškove poslovanja i adekvatno finansira prelazak na proizvodnju električnih automobila.\nPrema rečima šefa osoblja kompanije Vilfrida Porta, broj radnih mesta koji se smanjuje biće petocifren. “Automobilska industrija prolazi kroz najveću transformaciju u istoriji, a potreba ka mobilnosti koja ne sadrži ugljen dioksid zahteva velika ulaganja, navodi se u saopštenju Daimlera.\nU nemačkoj kompaniji, koja ima gotovo 300.000 radnika širom sveta i fabrike u 17 zemalja, preciziraju da deo tog programa podrazumeva smanje troškova za zaposlene za oko 1,4 milijarde eura do kraja 2022. godine, kao i smanjenje broja menadžerskih pozicija širom sveta za 10 procenata, prenosi BBC.\nIz Daimlera poručuju da će zaposlenost i troškove smanjiti “na društveno odgovoran način”. U saopštenju kompanije se dodaje i da su sa savetom zaposlenih usaglašeni principi za smanjenje strukture kompanije, kao i da će obe strane u narednim nedeljama nastaviti da rade na detaljima primene.


FBG: Zakon o zaposlenima u javnim slubama ima nedostatke\nForum beogradskih gimnazija (FBG) saopštio je danas da najavljeni Zakon o zaposlenima u javnim službama ima određene nedostatke i pozvao prosvetne sindikate da osmisle zajedničku taktiku kako taj zakon ne bi bio usvojen.\nFBG navodi da se najavljenim Zakonom zaposlenima u javnim službama uvodi interno tržište rada, koje, kažu, omogućava prelazak iz jedne javne ustanove u drugu uz zadržavanje plate iz prethodne ustanove.\n"To znači da bi neko, ko bi iz lokalne samouprave prešao u prosvetu, mogao da zadrži veću platu, čime se diskriminišu prosvetni radnici koji su godinama radili u prosveti bez mogućnosti napredovanja", stoji u saopštenju.\nNavode i da se zakon ne bavi platama već platnim okvirima, koji neće podrazumevati preraspodelu novca, već će oni koji imaju više plate i dalje imati više, dok će oni koji imaju manje ostati sa manjim.\nU saopštenju se tvrdi i da "sindikati više neće moći da pregovaraju o ceni rada, jer će se o tome pitati Socio-ekonomski savet, čijim predlozima će se rukovoditi vlada", kao i da posebni kolektivni ugovori više neće imati nikakvog značaja jer će sve biti regulisano predloženim Zakonom.\nDodaju i da je najavljenim zakonom poslodavcu omogućeno da premešta radnika s jednog na drugo radno mesto bez njegovog pristanka, te da nije u obavezi da plati uvećane putne troškove do kojih eventualno došlo prelaskom na drugo radno mesto.\nForum beogradskih gimnazija: Decu upisati na osnovu uspeha iz škole; Ministrastvo: Ne stresirajte decu dodatno\nSindikat RGZ najavio novi štrajk u katastru od sutra\n"NASILJE NAD INSTITUCIJOM" RGZ: Plate ne mogu biti povod za štrajk, štrajkači nemaju podršku većine zaposlenih\nOTKRIĆE "BLICA" Potpuna zabrana pušenja u 2016.\nU Srbiji će naredne godine biti uvedena potpuna zabrana pušenja na javnim mestima, uključujući sve ugostiteljske objekte, otkrio je "Blic".


Mirel poziva na reviziju okvira za pristupne pregovore Zapadnog Balkana | EurActiv Serbia\nNekadašnji dugogodišnji direktor Generalnog direktorata Evropske komisije za proširenje Pjer Mirel smatra da EU treba da ponudi novi okvir za pregovore o članstvu sa zemljama Zapadnog Balkana, uključujući pristup strukturnim fondovima, finansijsku podršku u skladu sa tempom reformi po principu "više za više", pregovarački proces u dve faze.\nS obzirom na krhku stabilnost u tim zemljama, o kojoj sada brinu treće strane, vreme je za novi pristup, navodi Mirel u dokumentu "EU-Zapadni Balkan: za revidirani okvir za pregovore o članstvu" koji je objavila Fondacija "Robert Šuman".\n"Za sigurnost Evrope je od ključnog značaja novo ekonomsko i političko agažovanje, uključujući otvaranje pregovora o članstvu u EU sa Albanijom i Severnom Makedonijom, ali na bazi novog okvira", napisao je Mirel.\nPrvi odgovor od Soluna na "spoljne" interese ponudila je nemačka kancelarka Angela Merkel. Ona je u avgustu 2014. pozvala lidere sa Zapadnog Balkana, Austrije, Francuske, Italije i Britanije na sastanak koji je postao Berlinski proces i godišnji samit.\nOn predlaže da Zapadni Balkan dobije pristup strukturnim fondovima 2021. u visini npr. 20% sume koju bi mu omogućilo članstvo u EU a s obzirom na to da su ovim zemljama potrebne velike investicije koje im "slučajno" nudi Kina.\nOn ukazuje i na značaj uslovljavanja - plaćanja i posebno povećanje alokacija moraju da budu povezani sa reformama po principu "više za više".\nTaj princip treba da važi za reforme radi podrške vladavini prava, transparentnosti javnih nabavki i funkcionisanja regionalne ekonomske zone. "Više za više" treba da se odnosi i na rešavanje bilateralnih sporova.\nMirel, danas predavač na prestižnom pariskom fakultetu političkih nauka, piše i da je veoma teško naći balans između političke prilike i realnosti na polju između "štapa i šargarepe" a dokaz za to je prevremeno pridruživanje Bugarske i Rumunije.\nMirel je naveo i da bi takav pristup verovatno izazvao kritike u delu zemalja kandidata koje bi strahovale od toga da budu članice "druge klase". Međutim, pristup strukturnim fondovima bio bi dokaz posvećenosti EU i, uz reforme, dao procesu kredbilitet, logiku i transparentnost.


Kreiranje lokacije projekta - SharePoint\nKreiranje lokacije projekta\nLokacije projekta koriste se za dodavanje zadataka i dodeljivanje zadataka osobama u organizaciji, za skladištenje dokumentacije koja se odnosi na projekat i upravljanje njome, kao i za praćenje događaja tima projekta u zajedničkom kalendaru.\nDa biste kreirali novu lokaciju projekta:\nNa traci za brzo pokretanje izaberite stavku Sadržaj lokacije.\nU okviru Podlokacije izaberite stavku Nova podlokacija.\nU okviru Naslov i opis upišite Naslov nove lokacije projekta koji je u skladu sa imenom projekta i napravite kratak Opis lokacije.\nU okviru Adresa Veb lokacije obezbedite deo URL adrese koji će se koristiti za pristup lokaciji projekta.\nU okviru Izbor predloška izaberite stavku Lokacija projekta.\nU okviru Dozvole odaberite da li će nova lokacija koristiti iste dozvole kao nadređena lokacija ili sopstvene, jedinstvene dozvole.\nSavet: Kada donesete ovu odluku, razmislite o tome ko može da pristupi nadređenoj lokaciji i da li želite da te osobe mogu takođe da prikažu lokaciju projekta i/ili vrše promene na njoj. Možda je prikladnije koristiti jedinstvene dozvole za lokaciju projekta ukoliko informacije projekta zahtevaju veću bezbednost.\nU okviru Navigacija odaberite da li želite da veza ka projektu bude uvrštena na traku za brzo pokretanje i/ili na gornju traku sa vezama nadređene lokacije.\nU okviru Nasleđivanje navigacije odaberite da li želite da koristite gornju traku sa vezama sa nadređene lokacije na lokaciji projekta.\nKliknite na dugme Kreiraj da biste kreirali novu lokaciju projekta.\nTo je to. Lokacija projekta je kreirana i možete početi da je koristite.\nAko odaberete da koristite jedinstvene dozvole za lokaciju projekta u koraku 6, koje su odmah otišli na stranicu gde možete da podesite ko može da pristupi lokaciju projekta, a šta te osobe će moći da dok je na lokaciji. Više informacija o ovom procesu potražite u članku Podešavanje ko može da pregleda i menja novu lokaciju projekta.\nAko odaberete nasleđivanje dozvola sa nadređene lokacije lokacije projekta, sve osobe koje imaju pristup nadređenoj lokaciji moći će na isti način da pristupe i lokaciji projekta. Na primer, osobe koje su podešene kao posetioci na nadređenoj lokaciji, podešene su kao posetioci i na lokaciji projekta.\nSada kada se lokacija projekta je podešena, sledeći korak može biti Dodavanje zadataka u projekat ili Dodavanje osoba u tim projekta.


Prošle godine na SOS telefon javilo se 19.000 žena - Izazov\nRadio-televizija Srbije\t 16. maja 2022. 19:59\nPre nego što je nasilje u porodici zakonom definisano kao krivično delo, u Srbiji su zazvonili SOS telefoni. Žene žrtve nasilja dobile su broj koji mogu da pozovu u teškim situacijama.\n"Tu smo da im damo informacije šta mogu da urade, kako i kome mogu da se obrate, i da ih podržavamo sve do onog trenutka dok ne budu spremne i same da odluče da reše svoj problem", kaže Dragana Veljović, koordinatorka Mreže i predstavnica Fenomene iz Kraljeva.\nPozivi su učestaliji posle praznika i tokom vanrednih stanja. Prošle godine bilo je gotovo 19.000 poziva. Podršku su dobile 4.332 žene.\n"Ja bih ove brojeve uzela sa rezervom i mislim da je broj tih žena i usluga koje su pružene veći s obzirom da još nemamo jedinstvenu evidenciju podataka. Na žalost imao delove Srbije koje nisu pokriveni organizacijam koje pružaju SOS usluge", kaže Jasmina Nikolić iz Viktimološkog društva Srbije.\nSOS telefoni opstaju zahvaljujući donacijama, a samo 20 odsto novca dobijaju iz budžeta.\n"Standardi koji su propisani za rad SOS telefona su za mnoge organizacije koje postoje u našoj mreži, može se reći nedostižni i s druge strane ti standardi nisu prilagođeni samom radu SOS telefona niti je po tim standardima priznata ekspertiza od 30 godina rada ženskih SOS telefona u Srbiji", kaže Dragana Veljović.\n"Još uvek postoje propusti u zakonodavnom okviru koji se tiče rodno zasnovanog nasilja. A ni već doneti povoljni propisi se ne sprovode u praksi. Ženske organizacije koje pružaju podršku ženama sa iskustvom nasilja su skrajnute sa tržišta pružanja usluga", kaže Mina Mijailović, koordinatorka Mreže i predstavnica "Oaze Sigurnosti" iz Kragujevca.\nU prilog tome navode i potez države koja je Nacionalni SOS telefon formirala u Zvečanskoj, ustanovi za zaštitu odojčadi, dece i omladine.


Istorijske reči i jake poruke sa govornice UN - 28.09.2015, Sputnik Srbija\nCeo svet ove nedelje prati 70. Generalnu skupštinu Ujedinjenih nacija. Istorija najvažnijeg događaja na svetu puna je ne samo istorijskih odluka i sudbonosnih... 28.09.2015, Sputnik Srbija\npolitika, vesti, svet, muamer gadafi, benjamin netanijahu, fidel kastro, če gevara, nikita hruščov, un\n15:10 28.09.2015 (Osveženo: 16:19 05.10.2015)\n© AP Photo / Frank Franklin IISavet bezbednosti UN\nTokom istorijskog govora, sovjetski lider je saterao u ćošak i prevodioce, zapretivši američkom imperijalizmu zagonetnom „Kuzkinom majkom“ (u slobodnom prevodu „Pokazaću vam svoga boga“).\nEksplozivni govor Nikite Hruščova nije bio jedini zanimljivi trenutak 15. sednice Generalne skupštine UN —kubanski lider Fidel Kastro ušao je u Ginisovu knjigu rekorda svojim govorom koji je trajao 4 časa 29 minuta. Do danas njegov govor „Filozofija pljačke“ ostaje najduži u istoriji UN.\n© AP PhotoFidel Kastro govori u Ujedinjenim nacijama 1960. godine\nFidel Kastro govori u Ujedinjenim nacijama 1960. godine\nČe Gevara — dosta praznih reči\nKastro nije bio jedini predstavnik Kube koji se obratio svetskim liderima sa govornice Generalne skupštine. Ernesto Če Gevara, najveći revolucionar u istoriji, govorio je na sednici Ujedinjenih nacija 16. decembra 1964. godine. Obučen, kao i Kastro, u zelenu vojnu uniformu, Če Gevara je pozvao članove organizacije da prestanu sa „praznim takmičenjem u oratorskoj veštini umesto da rešavaju ozbiljne probleme sa kojima se svet suočava“.\n„Maslinova grančica i puška“ Jasera Arafata\nJaser Arafat je postao prvi lider države koja nije u sastavu Ujedinjenih nacija koji je govorio pred Generalnom skupštinom. On je 1974. godine pozvao UN da daju Palestincima pravo na suverenitet. U nezaboravnom delu svog govora Arafat je rekao: „Došao sam danas sa maslinovom grančicom u jednoj ruci i oružjem borca za slobodu u drugoj. Ne dozvolite da grančica mira ispadne iz moje ruke“.\n© Sputnik / RIA Novosti / Uđi u foto-galerijuJaser Arafat\nNa sednici Generalne skupštine UN 2003. godine, državni sekretar SAD Kolin Pauel je pokušao da ubedi slušaoce da Irak proizvodi oružje za masovno uništenje. Tokom svog govora, Pauel je pokazao članovima organizacije bočicu u kojoj se, po njegovim rečima, nalazi antraks. Invazija Iraka je počela nekoliko meseci kasnije. Kasnije se pokazalo da je izveštaj koji je Pauel pročitao bio u potpunosti falsifikovan.\n„Đavo“ i Ugo Čavez\nTokom svog vatrenog govora u Generalnoj skupštini UN 2006. godine, predsednik Venecuele Ugo Čavez pozvao je u pomoć više sile kako bi se borio protiv lidera SAD Džordža Buša Mlađeg. Svoj govor Čavez je počeo prekrstivši se i rekavši: „Ovde je juče bio đavo“, misleći na američkog predsednika. Govor u UN ojačao je Čavezovu poziciju kao jednog od lidera grupe zemalja koji se suprotstavljaju ekspanzivnoj politici SAD.\n© AP Photo / ED BETZPredsednik Venecuele Ugo Čavez prizivao je više sile na Generalnoj skupštini UN 2006. godine\nPredsednik Venecuele Ugo Čavez prizivao je više sile na Generalnoj skupštini UN 2006. godine\nMuamer Gadafi pocepao Povelju UN\nLibijski lider Muamer Gadafi je 2009. godine govorio u Generalnoj skupštini, prvi put za 40 godina. Obučen u beduinsku odeću, Gadafi je zanemario petnaestominutno ograničenje za govor i nastavio da priča sat i po. Kulminacija govora Gadafija je bila javno cepanje kopije Povelje UN, izjavivši da ne priznaje više njenu vlast.\n© REUTERSGovor libijskog lidera Muamera Gadafija u Generalnoj skupštini UN 2009. godine\nGovor libijskog lidera Muamera Gadafija u Generalnoj skupštini UN 2009. godine\nJedan od najinteresantnijih trenutaka u govorima poslednjih godina bilo je obraćanje izraelskog premijera delegatima UN. Svoj govor o opasnosti povodom iranskog programa lider Izraela je odlučio da pokaže uz pomoć crteža bombe. Netanjahu je izjavio da nema veće opasnosti za bezbednost u svetu od „nuklearnog Irana“.\n© AFP 2021 / STAN HONDABenjamin Netanjahu sa crtežom bombe na Generalnoj skupštini UN 2012.\nBenjamin Netanjahu sa crtežom bombe na Generalnoj skupštini UN 2012.


Han: EU želi investirati milijardu evra u Zapadni Balkan - Moja Hercegovina\nPočetna / Han: EU želi investirati milijardu evra u Zapadni Balkan\n12. 07. 2017. 13:45\nBERLIN – Evropska unija želi da u narednim godinama investira oko milijardu evra u zemlje Zapadnog Balkana, izjavio je danas evropski komesar za proširenje i dobrosusjedsku politiku Johanes Han.\nHan je u intervjuu za Dojče vele kazao da je cilj bolje povezivanje s EU. Govoreći o samitu zapadnobalkanske šestorke, koji se danas u okviru Berlinske inicijative održava u Trstu, on je najavio da će tom prilikom biti potpisan Sporazum o transportu, što znači da će se zemlje Zapadnog Balkana povezati sa transportnim zakonodavstvom Evropske unije.\nTo će, kazao je, regionu donijeti ekstremne privredne impulse.\n“Zaključićemo čitav niz projekata na području transporta, odnosno energije – u ukupnoj vrednosti od oko 200 miliona evra, što će na kraju aktivirati ukupne investicije od oko 540 miliona evra.\n“I, što je posebno važno, stvorićemo pretpostavke za novo regionalno ekonomsko područje koje bi trebalo da podstakne trgovinu unutar regiona, koja nije najbolje razvijena, a ima potencijala”, rekao je Han.\nPrema njegovim riječima, iako su to dobre vijesti, problem je, kada se radi o regionu Zapadnog Balkana, ažurno sprovođenje dogovorenog.\n“Ima puno potvrđivanja, puno obećanja, ali kada dođe do sprovođenja onda se tu mora demonstrirati i određena doza tvrdokornosti, mora stalno da se kontroliše kako stvari napreduju. Ali to je naša sudbina i mi smo se na to navikli. Na kraju krajeva radi se o tome da se za oko 20 miliona ljudi stvori ekonomska perspektiva koja obezbjeđuje i stabilnost i garantuje mir u regionu”, rekao je on.\nGovoreći o stabilnosti, on je kazao da su za to pretpostavke demokratske strukture.\n“Kad ljudi ne mogu slobodno da deluju, kad ne mogu slobodno da izraze svoje mišljenje, onda oni nikada neće moći da razviju one mogućnosti koje Evropu čine tako jedinstvenom. I to je razlog zbog čega je Evropa tako atraktivna, pa i za zemlje Zapadnog Balkana – da postanu članice Evropske unije.\n“Zato je ekonomski razvoj moguć samo paralelno s razvojem vladavine prava”, rekao je Han.\nKako je objasnio, niko neće da investira svoj novac ako ne može da se osloni na to da pravosuđe funkcioniše. Upitan da kaže koji su naredni koraci nakon samita u Trstu, on je naveo da je to sprovođenje dogovorenog.\n“Ove godine sam prisustvovao početku radova na nekoliko projekata, na primjer izgradnji mostova između Bosne i Hercegovine i Hrvatske, ali i u Srbiji.\nKada je riječ o energetici, finansirali smo gradnju transformatorskih stanica, s jedne strane vezu Crne Gore prema Italiji, ali i iz Crne Gore, preko Balkana, do Rumunije.\nOvde u Trstu događaju se sasvim konkretne stvari. Dobićemo i zadatak da u praksi implementiramo ideju regionalnog ekonomskog područja. Radi se i na podsticanju malih i srednjih preduzeća”, rekao je Han.


Američko-srpsko istorijsko savezništvo – Danas Conference Center\nHome Američko-srpsko istorijsko savezništvo\nAmeričko-srpsko istorijsko savezništvo\nIntegralni video snimak konferencije\nAmeričko-srpsko istorijsko savezništvo (Video)\nSkot: Odnosi Srbije i SAD iz vremena Prvog svetskog rata su norma, a ne izuzetak\nSkat: Odnosi Srbije i SAD mogu da budu kao pre 100 godina\nSkot: Srbija i SAD opet mogu imati dobre odnose kao…\nSkot: Odnosi Srbije i SAD ponovo mogu da budu kao pre 100 godina\nČetvrak, 26. jul 2018.\nRadisson Blu Old Mill Hotel Belgrade, Bulevar Vojvode Mišića 15\nPredstavnici medija koji izveštavaju sa ovog događaja treba da dođu u četvrtak 26. jula, najkasnije do 10:45 časova u Danas Cenference Center, hotel Radisson Blu Old Mill, Bulevar Vojvode Mišića 15, Beograd. Zainteresovani mediji mogu da upute prijave i eventualna pitanja putem mejl adrese office@danas.tv\nAmbasador Skat otvara konferenciju\n“Američko-srpsko istorijsko savezništvo”\nU četvrtak, 26. jula, sa početkom u 11 časova, ambasador Kajl Skat pozdravnim govorom obratiće se učesnicima konferencije “Američko-srpsko istorijsko savezništvo” koju organizuje Danas Cenference Center. Ambasador Skat prisutvovaće konferenciji uz druge ugledne zvanice kao što su Vladimir Marinković, potpredsednik Narodne skupštine Srbije i predsednik Srpsko-američkog kongresa; Dan Tana, američki biznismen srpskog porekla, Vera Nikolić Dimić, izvršni direktor, Američka privredna komora u Srbiji (AmCham). Bivša NBA zvezda Vlade Divac obratiće se putem video poruke.Moderator konferencije: Željko Pantić, direktor Danas Conference Center…\nPre sto godina, 28. jula 1918. godine, američki predsednik Vudro Vilson postavio je srpsku zastavu da se zavijori iznad Bele kuće a Sjedinjene Države obeležile su 28. jul 1918. kao “Dan Srbije”. Ova konferencija naglašava istorijsko savezništvo Amerike i Srbije i podseća nas na neprolaznu važnost naših zajedničkih vrednosti i istorije…\nSrbija i Amerika su uvek bili saveznice sa izuzetkom devedestih godina prošlog veka. SAD su među prvima uspostavile diplomatske odnose sa nezavisnom Srbijom, 1882. godine. Ove godine obeležavamo 100 godina otkada se zastava Srbije zavijorila ispred Bele kuće. Predsednik Vudro Vilson je naredio da se srpska zastava vijori na Beloj kući na četvrtu godišnjicu dana kada je Srbija napadnuta, 28. jula 1918. godine. Time je odao počast Srbima, njihovim žrtvama i uspesima obraćajući se Amerikancima rečima da su se Srbi u Velikom ratu borili plemenito i viteški za ona ista načela za koja su se borile Sjedinjene Američke Države. Ove 2018. godine, na značajnu stogodišnjicu slavljenja srpsko-američkog savezništva u Velikom ratu Vudro Vilson dobija svoj spomenik i bulevar u Beogradu. Konferencija će podsetiti na istorijsko savezništvo Srba i Amerikanaca i sagledati prespektive buduće saradnje i zajedničko suočavanje sa izazovima 21. veka…


April 08, 2020, 01:10:08 pm\nAuthor Topic: Sukobi u Sudanu (Read 14350 times)\n« Reply #75 on: August 01, 2019, 12:53:59 pm »\nProtest zbog smrti pet srednjoškolaca: "Krv za krv, nećemo kompenzaciju"\nNekoliko stotina ljudi okupilo se danas u Al Obeidu u centralnom Sudanu gde je u ponedeljak šest osoba, od kojih pet srednjoškolaca, ubijeno na protestu.\nNa skupu su pretežno nezavodoljni mladi koji su skandirali "Krv za krv, nećemo kompenzaciju", i nosili fotografije žrtava.\nŠest demonstranata ubijeno je u ponedeljak tokom protesta zbog nestašice hleba i goriva u gradu Al Obeid, oko 420 kilometara jugozapadno od Kartuma.\nNa tom protestu je povređeno 60 osoba.\nNeki sumnjaju da su na demonstrante pucali pripadnici paravojnih Snaga za brzo reagovanje.\nSudan pogađa teška politička kriza otkako je protestni pokret primorao vojsku da zbaci sa vlasti dugogodišnjeg autokratskog predsednika Omara al-Bašira, posle čega su demonstranti ostali na ulicama, zahtevajući da generali predaju vlast civilnoj vladi.\n« Reply #76 on: August 02, 2019, 08:06:06 am »\nKrvavi protesti u Sudanu: Demonstrante ubijaju bojevom municijom\nNajmanje četiri demonstranta ubijena su u Sudanu bojevom municijom u vreme masovnih protesta u Kartumu i drugim gradovima.\nDemonstranti su ubijeni usled nasilja bezbednosnih snaga nad učesnicima prodemokratskih demonstracija, saopštili su aktivisti.\nUbistva su se dogodila u gradu Omdurmanu, naveo je Komitet sudanskih lekara, deo koalicije na čelu protesta koji su u aprilu doveli do zbacivanja s vlasti dugogodišnjeg autokratskog predsednika Omara al-Bašira.\nNa današnjim protestnim šetnjama traženo je privođenje pravdi odgovornih za ubistva najmanje šest osoba, među kojima je četvoro studenata, počinjena od strane bezbednosnih snaga tokom studentskih demonstracija u ponedeljak.\nPregovori vladajućeg vojnog saveta i lidera protesta u cilju postizanja sporazuma o podeli vlasti treba da budu nastavljeni kasnije danas, saopštila je koalicija koja predvodi demonstracije. Dve strane je trebalo da se sastanu u utorak, ali su pregovori odloženi posle ubistava na studentskom protestu.\nLideri protesta i vojna vlast postigli su u julu načelni dogovor o podeli vlasti, ali su ostali podeljeni po brojnim važnim pitanjima, među kojima je da li vojni komandanti treba da uživaju imunitet od gonjenja zbog nasilja nad demonstrantima.\n« Reply #77 on: August 04, 2019, 06:59:24 am »\nPostignut sporazum o podeli vlasti u Sudanu\nIzaslanik Afričke unije za Sudan Mohamed el Hasan Lebat izjavio je da su lideri opozicionog saveza i vladajući vojni savet postigli sporazum o podeli vlasti.\nOn je objasnio da su se dve strane dogovorile o tome da bude usvojena ustavna deklaracija koja definiše razgraničenje ovlašćenja tokom trogodišnjeg prelaznog perioda pre nego što budu održani izbori.\nLebat nije izneo više detalja niti je rekao kada će sporazum biti potpisan.\nDržavna agencija SUNA prenela je izjavu lidera opozicije Omara al Dagira da će sporazum biti potpisan u nedelju.\nU Sudanu od aprila traju protesti oko toga da li će tu zemlju u prelaznom periodu voditi civilna ili vojna vlast, nakon što je vojska zbacila i pritvorila dugogodišnjeg predsednika Omara al Bašira.\n« Reply #78 on: August 18, 2019, 05:50:05 pm »\nPotpisivanje sporazuma incirali su još 4. avgusta jedan zamenik predsednika vojnog saveta, general Mohamed Hamdan Dagalo, i predstavnik opozicione alijanse Ahmad al Rabi, a danas su bili među potpisnicima. Nakon potpisivanja dokumenta, prostorijom su se prolomili aplauz i klicanje, a orkestar je zasvirao patriotsku pesmu, prenosi Rojters. Potpisivanju sporazuma prisustvoavali su i posrednici iz Afričke unije i Etiopije koji su pomogli da se dođe do komprpmisa, kao i predstavnici Egipta, Saudijske Arabije i Ujedinjenih Arapskih Emirata, zemlje koje žele da imaju uticaj u Kartumu.\nPrelazno vojno veće vlada Sudanom od aprila, kada je vojska svrgla dugogodišnjeg predsednika Omara al Bašira, nakon višemesečnih protesta protiv njegove vlasti tokom kojih je poginulo više desetina demonstranata. Nemiri su nastavljeni i posle pada Al Bašira zbog zahteva opozicije da državu u prelaznom periodu vodi civilna, a ne vojna vlast, a u protestima je poginuo veliki broj demonstranata.\n« Reply #79 on: August 21, 2019, 09:51:18 am »\nSudanski prodemokratski pokret i armija saopštili su da je formirano civilno vojno telo koje će upravljati zemljom u narednih 39 meseci.\nNovo telo koje ima 11 članova, Suvereni savet, će vladati Sudanom do održavanja izbora.\nCivilno vojno telo će zameniti vojni savet koji je preuzeo vlast u zemlji posle svrgavanja autokrate Omara al Bašira u aprilu.\nFormiranje ovog tela je plod dugih pregovora prodemokratskih snaga i armije a njega će voditi oficiri prvih 21 mesec a ostalih 18 ćebiti pod upravbom civilnih lidera.\nPrvobitno je bilo najavljeno formiranje tela za nedelju, ali je to odloženo u poslednjem trenutku zbog rasprava unutar prodemokratskog pokreta oko imenovanja njegovih članova.\n« Reply #80 on: August 21, 2019, 03:09:37 pm »\nVođa novog Suverenog saveta u Sudanu podneo zakletvu\nGeneral Abdel Fatah al-Burhan podneo je zakletvu na mesto predsedavajućeg novoformiranog Suverenog saveta u Sudanu, javlja Rojters.\nCeremonija je održana u predsedničkoj palati u prestonici Kartumu.\nZakletve je podnelo još deset članova Suverenog saveta, kao i kandidat za premijera Abdula Hamdok.\nSuvereni savet vodiće zemlju u naredne tri godine, dok se ne održe izbori.\nNajveća sudanska opoziciona koalicija i vladajući vojni savet potpisali su 17. avgusta konačni sporazum o podeli vlasti koji bi trebalo da omogući formiranje prelazne vlade i održavanje izbora posle trogodišnjeg prelaznog perioda.\n« Reply #81 on: September 13, 2019, 07:44:55 am »\nHiljade Sudanaca na ulicama, traže reforme pravosuđa\nHiljade Sudanaca okupilo se danas u glavnom gradu Kartumu na najvećem protestu od kada je saopšten sastav nove vlade te zemlje.\nProtestanti zahtevaju da se šef pravosuđa i javni tužilac uklone sa svojih pozicija zbog navodnih veza sa svrgnutim predsednikom Omarom al Baširom.\nSnage za proglašenje slobode i promenu krovne koalicije, koja predstavlja demonstrante pozvala je na "marš od million ljudi" kako bi izvršili pritisak na zajedničku vladu predstavnika demonstranata i generala da imenuju kompetentne i politički nepristrasne sudije.\nGenerali su prethodno odbacili nominacije koje su predložili demonstranti za dve najviše sudske pozicije u Sudanu.\nI aktuelnog šefa pravosuđa i javnog tužioca imenovalo je vojno veće koje je preuzelo vlast nakon što je Al Bašir svrgnut u aprilu.\n"Ovi skupovi se u osnovi obraćaju vojnim članovima unutar vlade, jer ti članovi ne dele iste stavove kao sudanski revolucionari", rekao je Raša Avad, sudanski novinar.\nOn je dodao da je današnji protest važan korak ka restrukturiranju pravosudnog sistema "kako bismo mogli da krenemo u period tranzicije u kojem će lideri starog režima, kao i oni koji su odgovorni za masakr demonstranata nakon Baširovog zbacivanja mogli biti procesuirani".\nDemonstranti su nosili transparente na kojima je pisalo "Imenovanje novog šefa pravosuđa i javnog tužioca revolucionarni je zahtev".\n"Pravosudne i pravne reforme trebalo bi da budu glavni prioritet tokom prelaznog perioda, međutim, videli smo nedostatak akcije dela vlade da imenuje novog šefa pravosuđa i novog generalnog tužioca", rekao je lider Sudanskog udruženja sindikata Ahmed Rabi.\nVlada koja se sastoji od pet članova vojske i šest civila vladaće Sudanom tri godine.\nSudan je bio u teškoj političkoj krizi otkako je protestni pokret primorao vojsku da svrgnu s vlasti dugogodišnjeg autokratskog predsednika Omara al-Bašira, posle čega su demonstranti ostali na ulicama, zahtevajući da generali predaju vlast civilima.\n"Sudanska revolucija nema za cilj samo promenu predsednika ili dovođenje novih ministara, već je cilj restrukturiranje sudanske države. Dakle, nelogično je da zvaničnici iz starog režima budu iznad civilne države i sudskih aparata", rekao je Rabi.\n« Reply #82 on: September 27, 2019, 07:50:30 am »\nSudan zatvorio granicu sa Libijom i Centralnoafričkom Republikom\nSudanske vlasti odlučile su u četvrtak da zatvore svoje granice sa Libijom i Centralnoafričkom Republikom iz bezbednosnih razloga.\nTo je prva mera koju su nove vlasti donele od smene predsednika Omara el Bašira u aprilu ove godine.\n"Suvereni savet je na sastanku sa lokalnim vlastima južnog Darfura naložile zatvaranje granica sa Libijom i Centralnoafričkom Republikom zbog pretnje po bezbednost i ekonomiju Sudana", navodi se u saopštenju.\nSudan je avgustu osnovao Suvereni savet zadužen za nadgledanje tranzicije sa vojnih na civilne vlasti, tri decenije posle autoritarnog režima i nekoliko meseci posle demonstrancija.\n« Reply #83 on: December 11, 2019, 09:10:27 am »\nPredstavnici sudanske prelazne vlade su se sastali s pobunjeničkim vođama i tako nastavili razgovore u pokušaju da okonča građanske ratove u zemlji.\nRazgovori se održavaju u Južnom Sudanu, državi koja je 2011. dobila nezavisnost posle više decenija rata.\nNakon što je u aprilu srušen predsednik Omar al-Bašir, sporazum između vojske i civila koji su predvodili proteste protiv al-Bašira, pozvao je na mirovne pregovore s pobunjenicima. Sporazumom je privremenim vlastima dat rok od šest meseci, koji ističe u februaru, da sklope mir s naoružanim grupama koje se već godinama bore protiv vlasti u Kartumu.\nNova sudanska vlada je pod velikim pritiskom da okonča sukobe sa pobunjenicima dok istovremeno pokušava da oporavi uništenu ekonomiju, privuče neophodnu stranu pomoć i uvede obećanu demokratiju. Delegaciju vlade je na razgovorima predvodio zamenik Suverenog saveta, general Mohamed Hamadan Dagalo.\nPredsednik Južnog Sudana Salva Kir je izrazio "rešenost da pregovori budu uspešni i da se zarad mira što pre dođe do sporazuma".\nU brojnim sukobima u Sudanu je poginulo više stotina hiljada ljudi.\n« Reply #84 on: December 14, 2019, 02:14:28 pm »\nBivši predsednik Sudana Omar al-Bašir osuđen je u subotu na dve godine zatovra zbog korupcije i pranja novca.\nTo je prva presuda u nizu pravnih postupaka protiv al-Bašira, kod traži i Medjunarodni krivični sud zbog optužbi za ratne zločine i genocid u Darfuru.\nPresuda je izrečena godinu dana nakon početka masovnih protesta protiv al-Baširove trodecenijske vladavine, za vreme koje je Sudan dospeo na američku listu sponzora terorizma a ekonomija propala usled godina lošeg upravljanja i američkih sankcija.\nAl-Bašir (75) nalazi se u pritvoru od aprila, kada ga je vojska zbacila s vlasti.\nVojska je još ranije saopštila da ga neće predati međunarodnom krivičnom sudu, a trenutna vojno-civilna prelazna vlada se o tome nije izjašnjavala.\nBivši predsednik je u Sudanu optužen i za ubijanje demonstranata tokom višemesečnih protesta.\n« Reply #85 on: December 31, 2019, 09:23:15 am »\nOsuđeni na smrt zbog ubistva demonstranta - njih 27\nSudanski sud osudio je 27 pripadnika bezbednosnih snaga na smrti zbog mučenja i ubijanja pritvorenog demonstranta za vreme pobune protiv Omara al Bašira.\nSmrt demonstranta Ahmeda al-Kaira, nastavnika, dok je bio u pritvoru u februaru bio je presudan trenutak u pobuni koja je na kraju dovela do vojnog svrgavanja dugogodišnjeg sudanskog autokrate.\nU decembru prošle godine prvi protest je održan u Sudanu zbog skoka cena hleba, što je obeležilo početak prodemokratskog pokreta u toj velikoj afričkoj zemlji.\nTo je dovelo do toga da je u aprilu vojska svrgnula al Bašira i kasnije formiranja zajedničkog vojno-civilnog saveta posvećenog obnovi zemlje i uz obećanje da će izbori biti održani za tri godine.\nNa godišnjicu početka protesta ovog meseca privukao je veliki broj ljudi u više gradova širom zemlje, ljudi su pevali, igrali i nosili zastave.\n« Reply #86 on: January 02, 2020, 08:12:29 am »\nUbijeno 24 ljudi u napadu na izbeglički centar u Zapadnom Darfuru\n« Reply #87 on: January 15, 2020, 08:40:36 am »\nSudanska vojska okončala pobunu bivših bezbednosnih agenata\nSudanska vojska okončala je oružanu pobunu bivših bezbednosnih agenata i povratila kontrolu nad sedište obaveštajne službe u Kartumu.\nOtpušteni pripadnici Nacionalne obaveštajne i bezbednosne službe (NISS) bliski predsedniku Omaru al-Baširu koji je svrgnut u aprilu, prethodno su pucali iz zgrade protestujući nezadovoljni otpremninama. Prema rečima očevidaca, građana i vojnih izvora, razmena vatre između vojske i bivših agenata trajala je satima. Pobunjenici su se predali posle pregovora.\nOvo je dosad najveći sukob između pripadnika stare garde i pristalica nove administracije, do kojeg dolazi usred reorganizacije bezbednosnog aparata Sudana tokom tranzicionog perioda. Osim toga, bivši pripadnici bezbednosne službe takođe nezadovoljni otpremninama pucali su na dva mala naftna polja u Darfuru, rekao je izvor iz sudanske vlade za Rojters.\nGeneral Mohamed Hamdan Dagalo, komandant Snaga za bržu podršku, najmoćnije paravojne grupacije u Sudanu koja podržava novu vladu, rekao je da incident ne smatra pokušajem puča, ali da takve akcije neće biti tolerisane.\n- Nećemo prihvatiti puč, nećemo prihvatiti nelegalnu promenu. Jedina promena može da dođe od sudanskog naroda - rekao je Dagalo pre nego što su njegove trupe pomogle u gušenju pobune.\n« Reply #88 on: January 15, 2020, 12:29:37 pm »\n« Reply #89 on: January 22, 2020, 07:01:28 pm »\nSukob na granici Južnog Sudana i Sudana: Više od 30 mrtvih, ima ranjenih i otetih\nNajmanje 32 čoveka ubijena su danas u napadu navodnih kradljivaca stoke u jednom pograničnom kraju oko kojeg se spore Sudan i Južni Sudan jer je bogat naftom.\nOsim što su stradale 32 osobe, uključujući žene i decu, ranjena su i 24 čoveka, a 15 ljudi je oteto, medju njima i deca, izjavio je za AFP Kuol Alor Kuaol, glavni administrator regije Abjei.\nRekao je da je tokom napada spaljeno 20 kuća.


Rasvetljavanje ubistva Đinđića u pregovorima s EU | Mondo Portal\nRasvetljavanje ubistva Djindjica u pregovorima s EU\nRasvetljavanje ubistva Đinđića u pregovorima s EU 4 Podeli Podeli na facebook Podeli na twitter Podeli na viber Pošalji na mail\n27.03.2014. / 08:27\nRasvetljavanje ubistva Đinđića u pregovorima s EU\nIzvor Tanjug 27.03.2014. / 08:27\nIstraga političke pozadine ubistva premijera Zorana Đinđića zvaničan je deo pregovora sa EU o pravosuđu, izjavila je šef pregovaračkog tima Srbije Tanja Miščević.\nU intevjuu za današnji "Blic" Miščević kaže da je ovo pitanje deo poglavlja 23 i da ga Evropska komisija neće navoditi kao poseban uslov.\n"Istraga političke pozadine ubistva premijera jeste zvaničan deo pregovora, jer ne možete postići vladavinu prava i stabilnost institucija ukoliko imate probleme koji se ne rešavaju, jer onda vi zapravo imate problem reforme pravosuđa", objasnila je Miščević.\n"Ubistvo premijera u svakoj zemlji predstavlja ozbiljan izazov za sistem. Ali taman i da ga niko nije ni pomenuo i da parlamentarci Evropskog parlamenta nisu tražili od Evropske komisije da ovo pitanje pokrene kao poseban uslov, mi bi to trebalo da uradimo zbog sebe", smatra ona.\nNa pitanje da li to znači da je i rasvetljavanje ubistva novinara zvanično deo poglavlja 23, Miščević kaže da to znači svako nerazjašnjeno ubistvo.\n"Jedno od pitanja na kojem se insistira je veliki broj nerešenih sudskih slučajeva, ali i veliki broj posebno teških ubistava, odnosno političkih ubistava. Obaveza Srbije je da na tome radi", kaže ona.\nNa pitanje kada će biti otvoreni pregovori o pravosuđu, Miščević je rekla da je plan Srbije da to bude što ranije, do kraja ove godine, odnosno da se u decembru otvori poglavlje 23, u kome se nalazi reforma pravosuđa, kao i poglavlje 24, gde se nalazi policijska i pravosudna saradnja u krivičnim stvarima zato što zajedno kreiraju sistem vladavine prava.\n"To ne zavisi samo od nas, nego i od Evropske komisije i od saglasnosti zemalja članica EU", rekla je ona.\nOdgovarajući na pitanje zašto je to dobro za nas, Miščević kaže da iskustvo pokazuje da reforme u pravosuđu nije moguće uraditi tako što se samoj državi to prepusti, nego su potrebni savet, pomoć i kontrola, a nekad i pritisak EU. "Neke od tih mera su zaista i teške i obimne, a Srbiji je potrebna vladavina prava zbog nas samih", istakla je Miščević.\nNa pitanje da li je pominjana potreba promene Ustava u vezi sa izborom sudija i njihovom nezavišnošću, ona kaže da je to pitanje stalno prisutno.\n"Promena Ustava u kontekstu našeg pridruživanja EU biće nužna. Naša sugestija koja je dobro prihvaćena u EU jeste da prođemo skrininge kroz sve oblasti da bismo utvrdili gde sve postoje elementi zbog kojih je nužna promena Ustava, pa da onda krenemo i u to", rekla je Miščević.\nsrbija u eu zoran đinđić\n27.03.2014. / 12:11\nJa mislim da treba ispitati marka i mirjanu markovic\n27.03.2014. / 10:15\nKakvo političko ubistvo kakvi bakrači Dindjic saradjivao sa lopovima i kriminalcima koji su ga i doveli na vlast pa kada se dokopao vlasti hteo da hapsi te iste kriminalce što su ga i doveli na vlast pa su ga onda oni koknuli\n27.03.2014. / 10:13


ponedeljak, 14. jan 2019, 13:50 -> 13:56\nUz pesmu "Ovo je Srbija" otvaramo prvo ovogodišnje izdanje emisije "Srbija na vezi". Dobro nam došli! Naši muzički gosti biće harmonikaš i članice pevačke grupe "Ogrlica od bisera". Repriza emisije u utorak, 15. januara u 13.05.\nNovu godinu po Julijanskom kalendaru slave i drugi pravoslavni narodi, ali vremenom, mi smo joj dodali prefiks "srpska". Tako smo je neformalno obeležili da je i naša. Ali šta je sa zvaničnom zaštitom nematerijalnog kulturnog identiteta srpskog naroda? Šta je do sada urađeno po tom pitanju, gde su napravljeni propusti i kako se mogu ispraviti pre svega pri UNESKU, razgovaramo sa članom Zavičajnog udruženja "Vrlička Krajina", politikologom Milošem Meljancem.\nKameno selo Uvjeća, kraj Trebinja u Hercegovini postalo je poznato po kadrovima iz filma Emira Kusturice. Zovu ga "biser u kamenu", u kome je vreme kao u većini hercegovačkih sela stiče se utisak, zaustavljeno. Pored prirodne lepote hercegovačkog krša i kamene arhitekture iz devetnaestog veka, živost mu daju malobrojni, po visprenosti poznati žitelji. Kolege iz RTRS nedavno su posetili Uvjeće.\nOčuvanju tradicije Srba na prostoru Mađarske doprinose i kulturno umetnička društva. Među njima je i KUD "Opanke", koje vam predstavlja naša saradnica iz Budimpešte Diana Kondić Đurić.\nU emisiji ćete saznati zbog koga i zbog čega je gradonačelnik Trsta odlučio da novogodišnju atmosferu u gradu zadrži do 15. januara.\nI naravno, biće još muzike.